title: अंग्रेजी कविता

text: 1660 ई. से लेकर शताब्दी के अंत तक की अवधि का सबसे बड़ा कवि जॉन ड्राइडन (1631-1700) है। यह अंग्रेजी कविता में प्रखर कल्पना और अनुभूति की जगह काव्य शास्त्रीय चेतना, तर्क और व्यवहार कुशल सामाजिकता के उदय का युग है। इस नए मोड़ के पीछे काम करने वाली शक्तियों में उस युग के राजनीतिक दलों के संघर्ष, फ्राँस के रंग में रँगे हुए चार्ल्स द्वितीय का दरबार, फ्राँस के नए रीतिकारों के आदर्श, कॉफी हाउसों और मनोरंजन गृहों का उदय और नागरिक जीवन का महत्व इत्यादि हैं। स्वभावतः, इस युग की कविता का आदर्श सरल, स्पष्ट, संतुलित, सूक्तिप्रधान, फलयुक्त अभिव्यक्ति है। ड्राइडन की व्यंग्यपूर्ण कविताओं- फ़ ऐबसेलम ऐंड आर्कीटोफेलफ़, फ़ मेडलफ़ और फ़ मैक्फ्लेक्नोफ़ में ये गुण प्रचुरता से हैं। नीति की कविता में वह अद्वितीय है। ड्राइडन में गीतिकाव्य की परंपरा के भी तत्व हैं। लेकिन कुल मिलाकर उसकी कविता बुद्धिवादी युग की पूर्वपीठिका ही है। ड्राइडन को छोड़कर यह युग छोटे कवियों का है जिनमें सबसे उल्लेखनीय, प्रसिद्ध और लोकप्रिय व्यंग्यकृति फ़ हुडिब्राजफ़ का कवि सैमुएल बटलर है।


title: अंग्रेजी कविता

text: 18वीं शताब्दी अपेक्षाकृत राजनीति और सामाजिक स्थिरता का काल है। इसमें इंग्लैंड के साम्राज्य, वैभव और आंतरिक सुव्यवस्था का विस्तार हुआ। इस युग के दार्शनिकों और वैज्ञानिकों के अनुसार यंत्र की तरह नियमित सृष्टि तर्क और गणितगम्य है और धर्म की डीइस्ट (प्रकृति देववादी) विचारधारा के अनुसार धर्म श्रुतिसंमत न होकर नैसर्गिक और बुद्धिगम्य है। साहित्य में यह तर्कवाद रीति के आग्रह के रूप में प्रकट हुआ। कवियों ने अपने ढंग से यूनान और रोम के कवियों का अनुकरण करना अनिवार्य समझा। इसका अर्थ था कविता में तर्क, नीर-क्षीर-विवेक और संतुलित बुद्धि की स्थापना। काव्य में शुद्धता को उन्होंने अपना मूल मंत्र बनाया। इस शुद्धता की अभिव्यक्ति विषय वस्तु में सार्वजनीनता (ह्वाट ऑफ्ट वाज़ थॉट बट नेवर सो बेल एक्सप्रेस्ड), भाषा में पदलालित्य, छंद में दशवर्णी द्विपदी में अत्यधिक संतुलन और यतियों में अनुशासन के रूप में हुई।


title: अंग्रेजी कविता

text: 18वीं शताब्दी के कुछ कवियों में अनेक रोमानी तत्वों के अंकुरों के बावजूद रोमैंटिक युग का प्रारंभ 1798 में विलियम वर्ड्स्वर्थ (1770-1850) और सैमुएल टेलर कोलरिज (1772-1834) के संयुक्त संग्रह फ़ लिरिकल बैलड्सफ़ के प्रकाशन से माना जाता है। अंग्रेजी कविता के इस सबसे महान युग के साथ पर्सी बिशी शेली (1792-1822), जॉन कीट्स (1795-1821), जॉर्ज गॉर्डन बायरन (1788-1824), अलफ्रेड टेनिसन (1809-92), रॉबर्ट ब्राउनिंग (1812-89) और मैथ्यू आर्नल्ड (1822-88) के नाम भी जुड़े हुए हैं।


title: अंग्रेजी कविता

text: रोमैंटिक कविता का उत्तरार्ध विक्टोरिया के शासनकाल के अंतर्गत आता है। विक्टोरिया के युग में मध्यवर्गीय प्रभुत्व की असंगतियाँ उभरने लगी थीं और उसकी शोषण व्यवस्था के विरुद्ध आंदोलन भी होने लगे। वैज्ञानिक समाजवाद के उदय के अतिरिक्त यह काल डार्विन के विकासवाद का भी है जिसने धर्म की भीतें हिला दीं। इन विषमताओं से बचने के लिए ही मध्यवर्गीय उपयोगितावाद, उदारतावाद और समन्वयवाद का जन्म हुआ। समन्वयवादी टेनिसन इस युग का प्रतिनिधि कवि है। उसकी कविता में अतिरंजित कलावाद है। ब्राउनिंग ने आशावाद की शरण ली। अपनी कविता के अनगढ़पन में वह आज की कविता के समीप है। आर्नल्ड और क्लफ़ संशय और अनास्थाजन्य विषाद के कवि हैं।


title: अंग्रेजी कविता

text: 20वीं शताब्दी का प्रारंभ प्रश्नचिह्नों से हुआ, लेकिन उसकी प्रारंभिक कविता में, जिसे जॉर्जियन कविता कहते हैं, 19वीं शताब्दी के आदर्शों का ही प्रक्षेपण है। जॉर्जियन कविता में प्रकृतिप्रेम, अनुभवों की सामान्यतया और अभिव्यक्ति में स्वच्छता और कोमलता पर अधिक जोर है। इसीलिए उस पर अंतरहीनता का आक्षेप किया जाता है। इस शैली के महत्त्वपूर्ण कवियों में रॉबर्ट ब्रिजेज़ (1844-1930), मेसफील्ट (1878) वाल्टर डी ला मेयर, डेवीज़, डी.एच. लारेंस, लारेंस बिन्यन, हॉजसन, रॉबर्ट वेन, रूपर्ट ब्रुक, सैसून, एडमंड ब्लंडन, रॉबर्ट ग्रेव्स, अबरक्रूबी इत्यादि उल्लेखनीय हैं। निश्चय ही, इनमें से अनेक में विशिष्ट प्रतिभा है, सभी उथले भावों के कवि नहीं हैं।


title: अंग्रेजी कविता

text: इस शताब्दी के कवियों में येट्स (1865-1939), हार्डी (1840-1928) और हाउसमन (1859-1936) का स्थान बहुत ऊँचा है। येट्स में रहस्य-भावना, प्रतीक योजना और संगीत की प्रधानता है। हार्डी में स्वरों की रुक्षता और नियति की दारुण चेतना उसे जॉर्जियन युग से अलग करती है। हाउसमन हार्डी की कोटि का कवि नहीं, उससे मिलता-जुलता कवि है। वह अपनी रचना फ़ ए श्रॉपशायर लैडफ़ के लिए प्रसिद्ध है।


title: अंग्रेजी कविता

text: आधुनिकता के रंग में रँगी कविता का प्रारंभ 1913 में इमेजिस्ट (बिंबवादा) आंदोलन से प्रारंभ होता है। इसके पूर्व भी इस तरह की कविताएँ लिखी गई थीं, किंतु 1913 में एफ.एस. फ्लिंट और एज़रा पाउंड (1885) ने उसके सिद्धांतों की स्थापना की। इनके अनुसार कविता का लक्ष्य था फ़ वस्तुफ़ को कविता में सीधे उतारना, अभिव्यक्ति में अधिक से अधिक संक्षिप्ति और संगीत अनुशासित वाक्य रचना। पाउंड के अनुसार ळ् बिंब वह है जो बौद्धिक और भावात्मक संश्लिष्टता को उसकी क्षणिकता में प्रस्तुत करता है। ळ् बिंबवादी कविता कठोर और पारदर्शी अभिव्यक्ति पसंद करती है। इसी के साथ मुक्त छंद की लोकप्रियता भी बढ़ी। इसी शैली के कवियों में सबसे प्रसिद्ध एज़रा पाउंड और फ़ एडिथ सिटबेलफ़ (1887-1964) हैं।


title: अंग्रेजी कविता

text: प्रथम युद्ध के बाद टी. एस. इलियट (1888-1965) की प्रसिद्धि रचना फ़ वेस्ट लैंडफ़ ने आधुनिक अंग्रेजी कविता पर गहरा असर डाला। इस रचना में पूँजीवादी सभ्यता की ऊसर भूमि में पथहीन और प्यासे व्यक्ति का चित्र है। इसमें कवि ने रोमानी परंपरा को छोड़कर डन कवि का अनुगमन शु डिग्री किया। इसमें फ्रेंच प्रतीकवादियों का प्रभाव भी स्पष्ट है। 1928 के बाद इलियट के काव्य में धार्मिक भावना का प्रवेश होता है तो फ़ ऐस वेड्नेस्डेफ़ से होता हुआ फोर क्वार्टेट्स के रहस्यवादी काव्यपुंजों में पराकाष्ठा पर पहुँचता है। इस अंतर्मुखी क्षेत्र से अंग्रेजी कविता को निकालने का प्रयास 1930 के बाद मार्क्सवाद से प्रभावित आंडेन (1907-), लिविस, स्पेंडर, सीसल डे और मेकनीस ने किया। परंतु कालांतर में उनकी काव्यधारा भी अंतर्मुखी हो गई।


title: अंग्रेजी कविता

text: आंडेन के बाद सबसे महत्त्वपूर्ण कवि डीलन टामस (1914-53) है जो अत्यंत नवीन होते हुए भी अत्यंत मानवीय है। उसमें यौन प्रतीको, धार्मिकता तथा जीवन और मृत्यु संबंधी चिंतन का विचित्र योग है। उसकी कविता गीति और बिंब प्रधान है और बहुत अंशों में उसने अंग्रेजी कविता को रोमानी परंपरा का भी निर्वाह किया है।


title: अंग्रेजी कविता

text: 20वीं शताब्दी के अन्य उल्लेखनीय कवियों में हर्बर्ट रीड, जॉर्ज बार्कर, एडविन म्योर, केज़, अलन लिविस, कोथ डगलस, लॉरेंस ड्यूरेल, रॉय फुलर, डेविड गैसक्वॉयन, राइडलर, रोज़र्स, बर्नर्ड स्पेंसर, टेरेस टिलर, डॉ॰ जे. एनराइट, टॉम गन, किंग्सले आसिम, जॉन वेन और अलबैरीज़ हैं।


title: अंग्रेजी कविता

text: आधुनिक युग को पश्चिम के बुद्धिजीवी चिंता और भय का युग कहते हैं। इसमें संदेह नहीं कि भाषा, बिंब और छंद में इस युग ने अनेक प्रयोग किए हैं, किंतु ऐसा जान पड़ता है कि अधिकांश कवियों में जीवन और उसके यथार्थ को समझने की क्षमता नहीं है।


title: अंग्रेजी कविता

text: द्वितीय महायुद्ध के पश्चात् अंग्रेजी कविता में परिवर्तन हुआ है। आज के नए कवि पूर्ववर्ती कवियों को पांडित्यपूर्ण एवं जटिल शैली को छोड़कर काव्य में परंपरागत सरलता एवं छंदबद्ध शिल्प का समावेश करके दैनिक जीवन संबंधी काव्य का निर्माण कर रहे हैं। वे प्रयोगवादी कविता के विरुद्ध हैं।


title: ज़ंस्कार नदी

text: ज़ंस्कार नदी भारत के लद्दाख़ केन्द्रशासित प्रदेश के ज़ंस्कार क्षेत्र में बहने वाली सिन्धु नदी की एक उपनदी है।


title: ज़ंस्कार नदी

text: ज़ंस्कार नदी के ऊपरी भाग में इसकी दो शाखाएँ हैं। पहली शाखा, डोडा नदी, 4,400 मीटर (14,400 फ़ुट) ऊँचे पेन्सी ला (दर्रे) से आरम्भ होती है और दक्षिणपूर्व दिशा में मुख्य ज़ंस्कार घाटी के साथ-साथ बहती हुई ज़ंस्कार की राजधानी पदुम की ओर जाती है। दूसरी शाखा स्वयं दो उपनदियों से मिलकर बनती है - शिंगो ला के पास उत्पन्न होने वाली करग्याग नदी और बारालाचा ला के पास उत्पन्न होने वाली त्सराप नदी - जिनका संगम पुरने नदी के पास होता है, जिसके बाद यह लुंग्नक नदी या त्सराप नदी कहलाती है और पश्चिमोत्तर दिशा में एक तंग घाटी से होती हुई ज़ंस्कार की मध्य घाटी की ओर जाती है, जहाँ यह डोडा नदी से विलय कर के ज़ंस्कार नदी कहलाती है। यह पूर्वोत्तरी दिशा में ज़ंस्कार तंग घाटी से निकलती हुई लद्दाख़ में निम्मू के पास सिन्धु नदी में विलय हो जाती है।


title: चतुर्भुज सहाय

text: डॉo चतुर्भुज सहाय (1883 - 1957) भारत के एक सन्त पुरुष एवं समर्थ गुरु थे जिन्होने अपने गुरु महात्मा रामचंद्र जी महाराज के नाम पर मथुरा में रामाश्रम सत्संग,मथुरा की स्थापना की।


title: चतुर्भुज सहाय

text: डॉo चतुर्भुज सहाय जी का जन्म विक्रम संवत-1840, वर्ष 1883, शरदऋतु में कार्तिक शुल्क पक्ष की चतुर्थी के दिन कुलश्रेष्ठ (कायस्थ) वंश में चमकरी ग्राम में हुआ था जो एटा प्रांत से जलेसर की सड़क पर 2 मील पर स्थित है। आपके पिता श्रीयुत रामप्रसाद जी वहाँ के बड़े जाने-माने प्रतिष्ठित व्यक्ति थे। उस समय उनके जमींदारी थी, घर सब प्रकार से संपन्न था। पिता बड़े धार्मिक विचार के व्यक्ति थे तथा साधु महात्माओं का बड़ा आदर करते थे। वे स्वयं एक सिद्ध पुरुष थे और अनेकों बातें सूर्य को देखकर बता दिया करते थे। घर पर आए दिन पूजा पाठ-कथा-वार्ता हुआ करती थी और हर वर्ष किसी न किसी पुराण की कथा किसी विद्वान पंडित से करवाया करते थे। आप स्वयं भी विद्वान थे और संस्कृत के अच्छे ज्ञाता थे। ज्योतिष का बड़ा गहन अध्ययन किया था। कुछ पुस्तकें भी लिखीं जो हस्तलिखित रूप में आज भी मौजूद हैं।


title: चतुर्भुज सहाय

text: इनकी माता इन्हें जन्म देने के 2-3 वर्ष बाद ही परलोक सिधार गईं। इनके लालन-पालन का संपूर्ण भार पिताजी पर आया जिन्होंने सब प्रकार से उन्हें योग्य बनाने की पूरी चेष्टा की। घर के धार्मिक एवं सात्विक वातावरण तथा जन्म के संस्कारों की गहरी छाप गुरुदेव पर पड़ी। उन्हें अन्य बालकों के साथ खेलना और शोर मचाना अच्छा नहीं लगता था। आपके माता पिता दोनों के विचार बड़े धार्मिक थे। बालपन में आपको कथा अथवा धार्मिक कहानी सुनने का बड़ा शौक था। जब कोई पंडित कथा कहते तो आप अत्यंत समीप बैठकर ध्यान से सुनते रहते। स्वाभाव शांत और एकांतप्रिय था। वे सदैव बड़ों के पास बैठकर चुपचान उनकी बातें सुनने में आनन्द लिया करते थे। इन सब बातों ने उनके भगवत् प्रेम को उभारा और उन्हें चिंतनशील बना दिया।


title: चतुर्भुज सहाय

text: आपकी प्रारंभिक शिक्षा उर्दू व फारसी की हुई, साथ ही एक पंडित ने नागरी ज्ञान भी कराया। आगे चलकर अंगेजी की भी अच्छा ज्ञान प्राप्त किया और थोड़े ही समय में विद्या उपार्जन कर ली। आपको घुड़सवारी का बड़ा शौक था। बड़े होने पर आयुर्वेद, इलैक्ट्रोपैथी तथा होम्योपैथी सीखी। 18 वर्ष की आयु में आप अपनी ननिहाल फतेहगढ़ चले आए और वहाँ कई वर्ष तक डाक्टरी की प्राइवेट प्रैक्टिस करते रहे।


title: चतुर्भुज सहाय

text: अध्यात्म विद्या का शौक प्रारंभ से ही आपको रहा इसलिए फतेहगढ़ में गंगा किनारे रहने वाले अनेक साधु महात्माओं से प्रायः मिलते रहते थे। उनसे अनेक प्रकार के प्राणायाम तथा हठयोग आदि की अनेक क्रियाओं को सीखा व अभ्यास किया, परंतु संतुष्टि किसी से भी नहीं हुई। मन में जो अशांति व भविष्य की चिंता रहती थी वह इन उपायों से दूर नहीं हुई। आपका मन किसी और ही वस्तु की खोज में था जो विद्वानों तथा इन साधु सन्यासियों से भी प्राप्त नहीं हुई।


title: चतुर्भुज सहाय

text: उस जमाने में आर्य समाज एक अच्छी संस्था थी। मित्रों के आग्रह पर वे आर्य समाज में दाखिल हो गए और देश सेवा के विचार से प्रचार का कार्य बड़े उत्साह से किया। इसी समय आपने वेद,उपनिषदों, पुराणों आदि का अध्ययन किया और अपनी योग्यता तथा क्रियाशीलता के कारण फतेहगढ़ तथा आगरा में हाई सर्किल के मेम्बर भी रहे। परन्तु आगे चलकर वहां की अव्यवस्था को देख कर आपको ग्लानि हुई और वहां से विदा ली।


title: चतुर्भुज सहाय

text: आपको संगीत का भी बड़ा शौक रहा। लेकिन आगे चलकर ब्रहविद्या का अमृतपान कर सारे रस फीके लगने लगे और संगीत के अभ्यास से भी हाथ खींच लिया तथा मन की डोर किसी और के चरणों में अटका दी। संगीत को वे भगवान् की प्राप्ति का सरल और शीघ्र फल देने वाला साधन मानते थे। आप कहा करते थे कि संगीत जानने वालों को अपने भाव भगवान् को संबोधन करके अत्यन्त विनम्र तथा मधुर भाव से एकांत में सुनाने चाहिए, इससे वे आशुतोष बड़ी जल्दी रीझते हैं। दुनियाँ वालों के लिए इस प्रतिभा को नष्ट करना बुद्धिमानी नहीं है। इसीलिए सत्संगों तथा भंडारों में वे संगीतज्ञों और गायकों से रात के 12-1 बजे तक मधुर भक्ति-भजन सुना करते थे और प्रेम विह्वल हो जाते थे। आंसुओं की माला बिखरने लगती थी।


title: चतुर्भुज सहाय

text: आप एक गृहस्थ संत थे। आपका विवाह श्रीमती इंद्रा देवी (परम संत पूज्य जिया माँ) से हुआ, जिन्होंने आप के बाद आपके द्वारा स्थापित रामाश्रम सत्संग मथुरा का अपने पूरे जीवन काल तक संचालन किया और अपने मौन उपदेशों से आध्यात्मिक जिज्ञासुओं का मार्ग दर्शन किया। आपकी दो पुत्रियां और तीन पुत्र थे। आपके बड़े पुत्र परम संत डॉक्टर बृजेन्द्र कुमार जी थे। आप ने मेडिकल सुप्रीटेंडेंट के पद से अवकाश ग्रहण किया। आप के दूसरे पुत्र परम संत श्री हेमेंद्र कुमार जी थे तथा तृतीय पुत्र परम संत डॉक्टर नरेंद्र कुमार जी थे। आप के तीनो ही पुत्रों ने आपको अपना गुरु मान कर ही अपना जीवन निर्वाह किया तथा ये सभी अध्यात्म विद्या के पूर्ण धनी थे और अपना सारा जीवन गुरु के मिशन की निष्काम भाव से सेवा करते रहे। आपकी दोनों पुत्रियाँ परम संत श्रीमती श्रद्धा और परम संत श्रीमती सुधा कुलीन व् आध्यात्मिक परिवार में विवाह के पश्चात भी आपके मिशन की सेवा में जीवन पर्यन्त लगी रहीं।


title: चतुर्भुज सहाय

text: श्री गुरुदेव को अपने गुरु (श्री मन्महात्मा रामचन्द्र जी महाराज, फतेहगढ़) के प्रथम दर्शन गुरुमाता के इलाज के सम्बन्ध में 1910-11 में हुए। उनके सरल स्वभाव और साधारण गृहस्थ वेश ने पहले तो उन्हें भ्रम में डाल दिया और कई महीने के मेल मिलाप से भी वे इस बात को न समझ पाए कि वह कोई अलौकिक महापुरुष हैं जिनकी आत्मा किसी ऊँचे स्थान की सैर करती हुई हर समय शांत और प्रसन्न रहती है। कुछ समय बाद फतेहगढ़ में प्लेग का प्रकोप हुआ और आप राजा तिर्वा की कोठी में आ गए। फारसी में एक मसल है कि प्रेम पहले प्रेमपात्र के हृदय में उत्पन्न होता है। महात्माजी महाराज के अंदर यह ख्याल हुआ कि यह अधिकारी व्यक्ति हैं, इन्हें ब्रह्मज्ञान देना ही चाहिए।


title: चतुर्भुज सहाय

text: एक दिन उन से बोले - ”डाक्टर साहब! प्लेग की वजह से बाल-बच्चे तो हम भी घर भेज रहे हैं, अगर आपके पास जगह हो तो हम भी वहीं आ जाएँ।“ आप ने इसका स्वागत किया और दोनों एक साथ उस कोठी में रहने लगे। उनका कहना था कि अज्ञात रूप से उन्होंने मुझे अपनी ओर खींचा। महात्माजी महाराज को बड़ा ही सुरीला कंठ प्राप्त था और बड़ा अच्छा गाते थे। एक दिन उन्होंने उन्हें गुनगुनाते हुए सुना। आप कहने लगे - ‘आपको कंठ तो बड़ा सुरीला मिला है। किसी से इस विद्या (संगीत) को सीखा क्यों नहीं। ’महात्मा जी बोले- “शौक तो हुआ था पर बाद में एक ऐसी चीज़ मिल गई जिसने इस शौक को छुड़ा दिया और कोई दूसरा ही चस्का लग गया।“ गुरुदेव के मन में कुरेद होने लगी। “संगीत तो सब विद्याओं की विद्या है। जीवन में आनंद प्रदान करने वाला ज्ञान इससे बढ़कर कोई नहीं। हाँ, केवल ‘ब्रह्मविद्या’ ही ऐसी है जिसके आगे यह भी फीकी पड़ जाती है।“ उधर से खिंचाव था ही इन्हें भी आकर्षण हुआ और वे पूछ ही बैठे - “क्या आप अध्यात्म विद्या को जानते हैं ?“पर उस समय वे बात टाल गये।


title: चतुर्भुज सहाय

text: कुछ दिन बाद वे दोनों गंगा किनारे टहलने के लिए निकले। कहते हैं हर चीज़ का समय होता है, फकीरों की भी मौज होती है। महात्मा जी को मौज आ गई। अंदर का प्रेम तरंगें मार रहा था, आज उसका समय आ पहुँचा था। बोले - “डाक्टर साहब मैं इस विद्या को जानता हूँ और आज मैं तुम्हें इसका सबक दूँगा।“ अप्रैल का महीना था। वसंत वृक्ष, पल्लवों तथा लताओं के बहाने अपना संगीत सुना रहा था। ऐसे आनंदमय प्राकृतिक दृश्यों के बीच गुरुदेव महात्मा जी महाराज के साथ नवखंडों के टीलों पर से गुजरते हुए बस्ती से लगभग दो मील बाहर निकल गए। आगे एक सुनसान जंगल पड़ा जहाँ मनुष्य देखने मात्र को नहीं था। दोनों आगे बढ़े, देखा - किसी साधु की कुटिया है परन्तु साधु वहाँ नहीं है। ऐसा ज्ञात होता था कि वह उसे छोड़कर कहीं बाहर चला गया है। फूँस की उस झोंपड़ी के आगे कुछ जमीन लिपी हुई साफ पड़ी थी, चारों ओर के घने वृक्षों ने उसे सुरखित कर रखा था। वहीं महात्माजी ठहर गए और आप से बोले - ‘आओ! तुम्हें आनंददायिनी ब्रह्मविद्या का साधन बताएं।’ यह सन् 1912 की बात है। कहा - “आँखें बन्द करो और इस प्रकार ध्यान करो।“ ध्यान करने में दो तीन मिनट बाद ही उन्हें शरीर का भान जाता रहा। ऐसा भान पड़ा कि वह फूल की तरह हल्के हो गए हैं और ऊपर उठ रहे हैं। कोई अद्भुत शक्ति ऊपर खींच रही है। कुछ देर बाद वह भी जाता रहा और उन्होंने अपने को उस स्थान पर पाया जिसे शास्त्रों में विज्ञानमय कोष की सम्प्रज्ञात समाधि का नाम दिया है। फिर बोले - ‘बंद करो।’ उन्होंने आंख खोल दी। महात्मा जी कहने लगे - “तुम्हारा आरम्भ हमने विज्ञानमय कोष से कराया है, नीचे के तीन स्थान,अन्नमय, प्राणमय व मनोमय में व्यर्थ ही समय नष्ट होता इसलिए उन्हें छुड़ा दिया है और उनके ऊपर तुम्हें पहुँचा दिया है।“ उसी समय अनेक सिद्धियों और शक्तियों के उभारने की क्रियाएँ भी बतायीं। वायु में जड़ तक पहुँचने की सिद्धि को छोड़कर शेष सभी सिद्धियाँ बता डालीं। साथ ही उनसे काम न लेने का भी वचन लिया। इसी समय यह आशीर्वाद भी दिया कि इसी जन्म में तुम्हारी मुक्ति हो जायेगी। इसके पश्चात् महात्मा जी महाराज ने कहा - “इस साधन को रोजाना नियम से 15 या 20 मिनट लिया करो। इससे तुम्हें वह बात हासिल होगी जो पचासों वर्षों के कठिन तप व परिश्रम से भी लोगों को नसीब नहीं होती। दो दिन बाद ही तुम्हारे मन की दशा बदलने लगेगी, वह शांत और प्रसन्न रहने लगेगा, दुनियाँ की ओर से उसका लगाव भी धीरे-धीरे कम होने लगेगा और फिर तुम्हारे अधिकार में आ जाएगा। यह सबसे ऊँचा और सरल योग है। शास्त्रों ने इसे ‘साम्ययोग’ और संतों ने ‘सहजयोग’ का नाम दिया है।“ विश्वास पूर्वक उस दिन से आपने साधना करना प्रारंभ कर दिया और उनके सत्संग का लाभ उठाया।


title: चतुर्भुज सहाय

text: आप कहते थे कि तीसरी साल जब में गुरुदेव के दर्शन को गया तो यह सोच ही रहा था कि मेरे साथी सब आगे निकल गये, मैं ही पीछे रह गया, महात्मा जी महाराज ने कहा! डाक्टर साहब आप इस चारपाई पर लेट जाओ। मैं लेट गया। आप भोजन करने चले गये। “उसी समय मुझे विराट स्वरूप का दर्शन हुआ, सम्पूण विभूतियाँ तथा आत्म विद्या के गूढ़ रहस्यों का ज्ञान हुआ जो मुझ जैसे आदमी के लिए अलौकिक ही नहीं असम्भव भी था।“ महात्मा जी हँसते हुए आए और कहने लगे, “डाक्टर साहब इस चीज को सम्भाल कर रखियेगा।“ इस प्रकार आपको सारा ज्ञान अपने गुरुदेव से प्राप्त हुआ। परन्तु आपने कितना त्याग किया, कितनी-कितनी कठिनाइयाँ सहीं, किस प्रकार गुरु सेवा की उनके जीन चरित्र में पा सकोगे। स्थानाभाव से यहाँ संक्षेप में यह बताने का प्रयास किया गया है।


title: चतुर्भुज सहाय

text: श्री गुरुदेव की आज्ञानुसार आपने इस ब्रह्म विद्या को फैलाने का संकल्प किया। आपकी हार्दिक इच्छा थी- इस अमूल्य ज्ञान को, जिसमें कुछ खर्च नहीं, अधिक परिश्रम भी नहीं, आज भी इस बाबू पार्टी में कैसे फैलाया जाय। सन् 1923 ई0 में आप एटा आए यहाँ आपके पास कुछ जिज्ञासु आने लगे। महात्मा जी महाराज ने आपको आदेश दिया कि इस विद्या के प्रचार में जुट जाओ। जो चीज तुमको मिली है उसका दूसरे भूले-भटकों में प्रचार करने से गुरु ऋण से मुक्ति मिल जायेगी।


title: चतुर्भुज सहाय

text: हृदय की महानता को गरीबी कुचल नहीं सकती, आर्थिक संकट उन्हें संकुचित नहीं बना सकता। उन दिव्य आत्माओं के अंदर तो विश्व प्रेम का अपार स्रोत होता ही है , हमारे गुरुदेव जी की भी वही दशा थी। वे जो कुछ करते थे वह ईश्वर परायण भाव से, ईश्वर की इच्छा से, ईश्वर के भरोसे पर। |आप तन-मन-धन से इधर लग गये। प्रैक्टिस का काम भी ढीला पड़ गया। आमदनी भी कम हुई। इधर-उधर का आना-जाना हो गया, घर पर नित्य नये मेहमानों का आना आरम्भ हुआ, बड़ी कठिनाई का सामना पड़ा पर साहस नहीं छोड़ा, घर में काफी खर्च था किन्तु जिस प्रकार आप इधर लगे उसी प्रकार आपकी उदार हृदया-सहधर्मिर्णी (हमारी गुरु-माता) ने भी पूर्ण साथ दिया। आने वालों के सारे सत्कार का भार उन्हीं पर था। भोजन अपने हाथ से बना सबको खिलातीं, फिर घर का सारा काम-काज, बच्चों की देखभाल यानी सवेरे 4 बजे से रात्रि 12 बजे तक का सारा समय काम-धन्घा तथा सेवा में ही व्यतीत होता था। इतना होने पर भी सदैव प्रसन्न-चित्त रहती थीं।|अपने गुरु कार्य संपादन में शारीरिक एवं आर्थिक कष्टों को झेलते हुए कभी मन मैला नहीं किया और नित्य नूतन सहस और उमंग के साथ उसको सर- अंजाम देते रहे। इसके अतिरिक्त सांसारिक कार्य क्षेत्र में भी चिकित्सा द्वारा अल्प आय जिसमे घर का खर्च चलाना भी मुमकिन नहीं था, उस पर भी गरीब और अनाथ रोगियों को मुफ्त दवा बांटते रहते थे। |


title: चतुर्भुज सहाय

text: श्री महात्माजी महाराज की आज्ञा से प्रथम भण्डारा एटा में सन् 31 में बसंत-पंचमी के अवसर पर किया जिसमें महात्माजी महाराज आये और इसके बाद श्री महात्माजी महाराज का सन् 31 में देहावसान हो गया। अन्तिम समय आप उनके पास ही थे, उस समय आदेश हुआ - ”तुम हिम्मत बाँध कर प्रचार करो, भगवान मदद करेगा। जहाँ रोशनी होगी पतंगे अपने आप पहुँचेंगे।“ अतः आपने अगस्त सन् 33 में जन्माष्टमी पर ”साधन“ का प्रथम अंक प्रकाशित किया। सारा ज्ञान अध्ययन मात्र नहीं वरन आपके अनुभव में आ चुका था। आप उपनिषद और शास्त्र देख ही चुके थे, योग वेदान्त के सारे ग्रन्थों का अवलोकन किया था अब यह सारा ज्ञान आपके अनुभव में ज्यों का त्यों आ गया। आप कहा करते थे कि पुस्तकीय ज्ञान को जब तक प्रत्यक्ष न कर लिया जाय अधूरा ही है। जो बिना पूर्ण गुरु के असम्भव है। इसके लिए आप दो साधन मुख्य बताते थे - एक सत्संग, दूसरा सेवा। सत्पुरुष का संग भी किया जाय और उसकी सेवा भी की जाय तभी यह प्राप्त हो सकता है।


title: चतुर्भुज सहाय

text: श्री महात्माजी महाराज की आज्ञा थी कि इस विद्या को शास्त्र सम्मत बनाकर ऐसे साहित्य का भी सृजन किया जाये जिससे आज कल के जिज्ञासुओं को लाभ पहुंचे। इसी को ध्यान में रखते हुए आपने इस विद्या के सारे अनुभव जो अपने गुरुदेव श्री महात्मा जी महाराज से आपको प्राप्त हुए थे तथा उन अनुभवों का उपनिषदों, वेदों, गीता, रामायण और श्रीमद् भगवद महापुराण से मिलान करके एक बृहद वाङ्मय,परमार्थ के जिज्ञासुओं के लिए तैयार किया जो साधन प्रकाशन,मथुरा (भारत) द्वारा प्रकाशित है। ये रचनाएँ अत्यंत सरल भाषा में लिखी गई हैं जिससे सामान्य पढ़ा लिखा वर्ग भी बड़ी आसानी से समझ सकता है। आपका मानना था कि अब जमाना बदल रहा है, अतः सामान्य जिज्ञासुओं के लिए ऐसा साहित्य हो जो आसानी से ग्राह्य हो।


title: चतुर्भुज सहाय

text: अतःप्रचार के लिए आपने ”साधन-पत्र“ के साथ-साथ और भी पुस्तकों का लेखन आरम्भ कर दिया। भक्तों के चरित्र आपको पहले से ही पसन्द थे। आदेशानुसार आप गुरु संदेश घर-घर पहुँचाने में तन, मन, धन से जुट गये। आप ने ग्रन्थों की रचना भी शुरू कर दी। सन्त तुकाराम, श्री आमन देवी (दोनों भाग), श्री सहजोबाई की पुस्तकें आप ने पूज्य महात्मा जी महाराज के जीवन काल में लिख कर प्रकाशित करायीं। जब आपने भक्त-शिरोमणि-माता मीराबाई का चरित्र लिखने का संकल्प किया तो उनके जीवन के सम्बन्ध में लिखी हुई पुस्तकें पढ़ी किन्तु यह सब एक मत नहीं थीं। सोचा कि इनमें सही कौन सी है, इसकी खोज करनी चाहिए। इसके लिए आप मेड़ता गये वहाँ उनके मन्दिर में भगवान गिरधरलाल जी तथा मीरा के दर्शन किये। परन्तु कुछ ठीक पता वहाँ भी नहीं लगा। फिर चित्तौड़ पहुँचे। वहां महाराज के पुस्तकालय में हस्तलिखित राज्य-विभाग में मीरा का चरित्र पढ़ने को मिला, उसमें सब देख कर फिर आप वापस आए और एक रात बैठ कर प्रार्थना की -”माँ! मैं तेरा सुन्दर चरित्र लिखने का संकल्प कर चुका हूँ परन्तु इन अलग-अलग विचार धाराओं को देख कुछ हिम्मत नहीं पड़ती। यदि आप ही कृपा करके मुझे अपना परिचय दें तो मैं लिख सकूँ। मैं आपका चरित्र लिखने योग्य तो नहीं हूँ परन्तु इससे बहुतों का कल्याण होगा इसीलिए आप ही कृपा करें और मुझे यह बतलायें कि कौन विचार सही है। “रात्रि बीत गई सवेरे का समय हुआ, आप ध्यान में बैठे ही थे देखा कि माता मीरा सामने खड़ी हैं और लिखने के लिए आशीर्वाद दे रही हैं। आप कहते थे-यह लेखमाला ”मीराबाई“ मैंने ठीक उसी प्रकार लिखी हैं, जैसे कोई बताता गया हो और मैं लिखता गया हूँ। यह पुस्तकें साधकों के लिए बड़ी अमूल्य हैं।साधन और पुस्तकों ने बड़ा काम किया। साधक दूर-दूर से आने लगे। लिखने के शैली डॉक्टर साहिब की बड़ी सरल और सुगम थी। दर्शन शास्त्रों में भी उनकी गति अच्छी थी। |कठिन से कठिन और गूढ़ आध्यात्मिक रहस्यों को सरलता से सम्मुख रख देना आपकी शैली थी। आप ने बड़े परिश्रम से जिज्ञासुओं के लाभार्थ यह साहित्य तैयार किया। उनकी कुछ मुख्य पुस्तकों की सूची निम्नलिखित है -


title: चतुर्भुज सहाय

text: जब साधन दूर-दूर जाने लगा तो अनेक लोग पढ़ कर महाराज जी के पास आने लगे। सन् 34 में जब कि महात्मा गाँधी का सत्याग्रह युद्ध चल रहा था आप भी बैठे नहीं थे। आप कहते थे कि यह काम भी महात्मा जी के सत्याग्रह के लिए बड़ा सहायक है। भारत के जितने भी सन्त महात्मा हैं सब किसी न किसी रूप में उनको सहायता दे रहे हैं। बिहार में सत्संग का कार्य अब दिन प्रति-दिन बढ़ता ही गया। सन् 35 में बाबू राजेश्वरी प्रसाद सिंह जी जो एक अच्छे जागीरदार थे, इसी “साधन-पत्र“ को पढ़ कर बिहार से पधारे। आप गया प्रान्त के अन्तर्गत पणडुई के रहने वाले थे। एटा आकर महाराज जी का दर्शन किया, भजन की क्रिया सीखी। इनका हृदय बड़ा शुद्ध था, संस्कारी-पुरुष थे और तीन ही वर्ष में पूर्ण-ज्ञान प्राप्त कर लिया। फिर उन्होंने श्री गुरुदेव की आज्ञा से बिहार में प्रचार किया। आज सारा बिहार इस आत्म-विद्या से ओत-प्रोत हो रहा है। गुरुदेव की कुछ ऐसी कृपा हुई कि आज यह सत्संग सारे बिहार व बंगाल में अच्छे पैमाने पर फैल गया और सैकड़ों स्त्री-पुरुष आज अध्यात्म का लाभ उठा रहे हैं।


title: चतुर्भुज सहाय

text: उत्तर प्रदेश में पहले से ही प्रायः सभी शहरों में केन्द्र खुल गये थे।जयपुर के एक एडवोकेट बाबू साधोनरायन जी, वकील इलाहाबाद से लौट रहे थे। रेल में ही कोई महाशय ”साधन“ पढ़ रहे थे। आपने भी उनसे लिया और पढ़ा। यह तो इसके बहुत दिनों से जिज्ञासु थे, अध्यात्म विद्या के बड़े खोजी थे। पढ़ते ही तबियत फड़क गई; सोचा-ऐसे सन्त का दर्शन करना चाहिए और राजस्थान जैसी मरु-भूमि को इस गंगा से हरा-भरा बनाना चाहिए। घर आए, पत्र लिखा और जयपुर पधारने की प्रार्थना की। उत्तर में आपने लिखा - मैं साधु नहीं हूँ ग्रहस्थ हूँ; आप पहले हमारे यहाँ आइये फिर मैं आपके यहाँ आ सकूँगा। बस फिर क्या था वह एटा पहुँचे और कुछ समय उपरान्त आप भी जयपुर पधारे। इस प्रकार वकील साहब ने आनन्द रूपी गंगा को लाने का प्रयास भगीरथ बन कर किया जिससे आज सारा राजस्थान इस ज्ञान गंगा से आनन्द उठा रहा है। इसके बाद हर साल आप जयपुर आने लगे, भंडारा प्रारम्भ हुआ। राजस्थान में सैंकड़ों छोटे बड़े लोग सत्संग का लाभ उठाने लगे। भण्डारे में भी सारे भारतवर्ष से सहस्रों की संख्या में लोग आने लगे। दूसरी साल का भण्डारा बसन्त पंचमी के बजाय बड़े दिन की छुट्टी में कर दिया जो 1950 तक एटा में होता रहा।


title: चतुर्भुज सहाय

text: जब सत्संग अधिक बढ़ा; दूर-दूर के जिज्ञासु एटा आने लगे तो तो एटा में रेल के न होने से आने जाने वाले सत्संगियों को कठिनाई होती थी। प्राइवेट लारियां थीं, उस समय सरकारी बसें भी नहीं थीं। लोगों को अनेक कष्ट होने लगे, रातों-रात पड़ा रहना पड़ता था। कई बार ऐसा हुआ कि बिहार के बहुत से सत्संगी शिकोहाबाद से सवारी न मिलने के कारण अपने बिस्तर सर पर लादे हुए एटा पहुँचे। आप का हृदय पिघल आया और इरादा किया कि यहाँ से दूसरी जगह चलना चाहिए, जहाँ पर लोगों के आने जाने और ठहरने आदि की ठीक व्यवस्था हो। आपने प्रथम जयपुर का इरादा किया लेकिन इधर के जिज्ञासुओं ने प्रार्थना की - “महाराज जयपुर दूर है हम गरीब आदमी कैसे आपके दर्शन को पहुँच सकेंगे।“ इसलिए आप फिर सोचने लगे और विचार में मथुरा का स्थान उपयुक्त जान पड़ा। बस मथुरा का आना निश्चय हो गया और सन् 1951 के अक्टूबर मास में आप मथुरा आ गए। यहां पर तो बात ही और हुई और चार पाँच ही वर्ष में अनगिनत प्रेमीजन मथुरा आने लगे। जिज्ञासुओं को ऐसा प्रतीत होने लगा कि भगवान कृष्ण फिर अपने जन्म स्थान में गीता का सुन्दर उपदेश देने के लिए पधारे हैं। यहाँ भण्डारा बड़े दिन से हटा कर शिवरात्रि पर रखा गया। यह भंडारा तो केन्द्र का होता ही था अब कई जगह भण्डारे होने लगे; प्रचार का काम वायु के प्रबल वेग की भाँति बढ़ने लगा यहाँ तक कि सन् 1956 में कलकत्ते का बुलावा आया और हावड़ा भण्डारा करके आठ दिन परमहंस देव जी के आश्रम दक्षिणेश्वर ठहरे। वहाँ उन्होंने कहा भी कि मुझे यहाँ बड़ी शान्ति मिली है, परमहंस जी का दर्शन भी हुआ है और एक दिन तो करीब दस घण्टे की समाधि में भी रहे। उस समय जितने प्रेमी साथ थे सब की अजीब दशा थी, एक अद्भुत खिंचाव था जो वर्णन नहीं किया जा सकता।


title: चतुर्भुज सहाय

text: सहनशक्ति तथा गम्भीरता के आप अवतार थे, सदैव हँसते हुए और शान्त रहते थे। उनके अन्दर का भेद कोई पूरा नहीं जान पाया। विद्या के तो वह भण्डार थे। किसी ने जो कुछ पूछा वही सरलता से समझाकर बतलाया। उनका सारा काम अभ्यासी का अभिमान दूर करना था; जब कभी देखते कि इसे अभिमान आया, तत्काल ही उसे चेता दिया। जहाँ देखा कि कोई गलती किसी से हुई तो कभी हँस कर, कभी डाँटकर उसे बता देते। अभिमान को तो वह तुरन्त पहचान लेते थे। वह कहते भी थे कि गुरु का कार्य और कुछ नहीं है केवल शिष्य को अभिमान से बचाये रखना है। आप अभिमान की बात कभी सीधी, कभी दूसरों पर उतार के कह देते थे। आप कहते थे -”हमेशा शिष्य को चाहिए कि वह गुरु को साथ लेकर बोले, कभी अपने गुरु को मत भूलो। गुरु ही तो वह शक्ति है जो तुम्हारे द्वारा अपना ज्ञान दूसरों को देती है। यदि तुमको इस पर अपना अभिमान है तो वह गलत है। दूसरों पर इसका प्रभाव नहीं पड़ेगा। सत्संग तो कोई और ही कराता है। मैंने आज तक कभी भूलकर भी नहीं विचारा कि सत्संग मैं कराता हूँ।“ आपका ज्ञान अपार था, आप जब किसी जटिल विषय को समझाते तो इतनी सरलता से समझाते कि गंभीर होते हुए भी समझ में आ जाता था। किसी भी विषय पर घण्टों बोल सकते थे। कभी-कभी कोई शंका उठ खड़ी होती थी, बिना कहे ही निवारण कर देते। प्रायः सभी को जब कुछ पूछना हुआ मगर पूछ न सके तो स्वंय ही ऐसी बातें छेड़ देते कि वह बात भी हल हो जाती। । जिसने एक दफा भी सोहबत उठाई हमेशा के लिए आपका मौतक़िद हो गया । शक्ति होने पर भी शक्ति का प्रयोग न करने का, बड़े महात्माओ के अनुरूप लक्षण, हमने डॉक्टर चतुर्भुज सहाय जी में देखा । उनकी उपस्थिति में मैं एक विचित्र शांति का अनुभव करता था और मेरी शंकाएं केवल उनके सम्मुख बैठने मात्र से तत्काल दूर हो जाती थीं। प्रेमियों से घिरे रहना उन्हें सदैव अच्छा लगता था, चाहे फिर विश्राम न कर सकने के कारण बीमार ही क्यों न पड़ जाएँ। उनके हृदय में अपने पराये का भाव ही उत्पन्न न होता था। वे उच्च गृहस्थ धर्म के महान आदर्श थे। अर्थाभाव की चिंता उन्हे छू तक न गई थी - मैंने उन्हे कभी चिंतित देखा ही नहीं। |


title: चतुर्भुज सहाय

text: अध्यात्म तत्व के अति गूढ़ विषय पर तभी बोलते थे जब समाज समझदार हो और श्रोता विद्वान तथा अनुभवी हों। मैंने एक बार प्रयाग में समाधियों के ऊपर उनका प्रवचन सुना, उसमें आपने पंच कोषों की सभी समाधियाँ बड़े अच्छे प्रकार से बताई और खूब समझ में आ गईं। लेकिन कुछ समय बाद फिर भूल गया। एक बार बड़ी प्रसन्न मुद्रा में थे, आप बोले - ”पंडित जी लोग समाधियों को बड़ा कठिन समझते हैं। उनमें कोई ऐसी बात नहीं है। हमारे सत्संग में तो यह रोज आया करती हैं। आओ आज तुम्हें समाधियों के भेद समझायें।" मैं बड़ा प्रसन्न हुआ समझ गया कि मेरी प्रार्थना स्वीकार हो गई। फिर बोले - “कागज पेंसिल लेकर लिख लो जिससे फिर भूल न जाओ।" वह हम ने लिखीं। अन्नमय कोष की समाधि से लेकर आनन्दमय कोष की सहज समाधि तक जिसे गीता में धर्म मेघ समाधि बतलाया गया है बड़े सुन्दर ढंग से समझाईं और सविकल्प तथा सविचार बड़े अच्छे ढंग से बतलाया। यह वर्णन योग-शास्त्र और कहीं-कहीं उपनिषदों में भी आया है परन्तु बिना अनुभवशील गुरु के समझाए ठीक समझ में आता नहीं। वह तो उसके साथ-साथ अनुभव भी कराते जाते थे। कई बार सत्संग में आई हुई अवस्था की बता देते कि आप लोग इस समय इस अवस्था में हैं।|


title: चतुर्भुज सहाय

text: उनका ज्ञान अपार था। सब जानते हुये भी कभी किसी से कुछ कहते नहीं थे। सामने बैठने में डर लगता था कि अपने मन के बुरे भाव इनके सामने आऐंगे तो क्या कहेंगे। परन्तु इतनी गम्भीरता थी कि कभी यह नहीं कहा कि तुम में यह दोष है। खाने पीने वाले पास आते, पढ़े-लिखे सदाचारी भी पास आते किन्तु कभी किसी के चरित्र पर कुछ कहना नहीं। बस यही कहते कि भगवान का ध्यान करो और हमारे बताए हुए साधन को इसी तरह करो जैसे बताया जाय, यह सारे दोष तो स्वतः ही दूर हो जाऐंगे। वह जादू ही क्या जो सर पर चढ़ कर न बोले। इस प्रकार के अनेक साधन जो जिसके लिये उचित होता बताके साधन में लगा देते थे। इसीलिए हर धर्म वाला मनुष्य उनको अपना ही समझ साधना में जुट जाता था। उनकी साधना किसी सम्प्रदाय के लिए नहीं थी, मानव समाज के लिए थी। क्योंकि जब सब मनुष्य एक ही हैं तो उनके धर्म भी दो नहीं हो सकते। इसीलिए हिन्दू-मुसलमान-सिक्ख-जैन आदि सभी सम्प्रदाय वालों ने उनकी शिक्षा को अपनाया। इस अंधेरे युग में वह पढ़े-लिखे लोग जो ईश्वर को मानते ही नहीं थे, धर्म के नाम की खिल्ली उड़ाते थे, सद्मार्ग में लग गए और एक नवीन प्रकाश पा कृतकृत्य हो गये।|


title: चतुर्भुज सहाय

text: माँ जिया शक्ति की अवतार थी। गुरु महाराज परम संत श्री डॉ० चतुर्भुज सहाय जी अक्सर कहा करते थे कि 'जिया ' तो हमसे भी अधिक शक्तिशाली हैं। वास्तव में बिलकुल ही ठीक था। माँ जिया की आध्यात्मिक साधना समर्थ गुरु महात्मा रामचंद्र जी महाराज के सरंक्षण में प्रारम्भ हुई थी और उन महापुरुष ने अति शीघ्र ही उन्हें पूर्ण बनाकर आचार्य की पदवी प्रदान की। अध्यात्म के उच्चतम शिखर पहुंचे हुए महापुरुषों के लक्षण जैसे सरलता, सेवाभाव, उदारता ,विनम्रता, आंतरिक प्रसन्नता, दीन दुखियों के प्रति पूरी सहानुभूति, मनुष्य मात्र के लिए निश्छल प्रेम, समता इत्यादि उनमें प्रचुर मात्रा में मौजूद थे | उनके पंडाल में प्रवेश करते ही एक अद्धभुत प्रकाश छा जाता था और प्रत्येक के हृदय में प्रवेश कर प्रेम की भूमिका में सबको तत्काल ले पहुँचती थी। वह स्थान पवित्र हो जाता था, जहाँ वह ठहर जाती थी, वे मनुष्य परम पवित्र हो जाते थे जिन्हें वे देख लेती थीं। वह सिंघासन जगमगाने लगता था जिस पर वह विराज थीं। उनका व्यवहार सर्वोच्च प्रकार का अध्यात्म था। उनका जीवन अध्यात्म की व्यावहारिक भूमि पर खड़ा था। गीता के साम्ययोग या संत कबीर के पंचम पद का प्रत्यक्ष स्वरुप हमारी माताजी में देखा गया। तीनो गुण उनके चरणों के नीचे प्रवाहित होते थे। न सत का लिबास, न तम का प्रभाव, रज से उदासीन। उच्च शिखर पर विराजित साक्षात् भगवती माता के दीप्तिमान स्वरुप।


title: चतुर्भुज सहाय

text: आपके मुख्य उपदेश व् शिक्षाएं अध्यात्म को व्यावहारिक जगत में उतारने की थीं। आप का कहना था, अध्यात्म विद्या का सही रूप आपके व्यवहार से प्रकट होता है। गृहस्थी में रहते हुए हमें अपने को ईश्वर के मार्ग पर लगाना है; गृहस्थ अपने सारे व्यावहारिक कार्यों को करता हुआ प्रभु की उपासना कर सकता है और ईश्वर प्राप्त कर सकता है। आप कहते थे तुम 23 घंटे संसार के कार्य करो परन्तु एक घंटे ईश्वर की ओर दो और फिर संसार को उतनी देर के लिए भूल जाओ। आप कहते थे उससे मिलो जिसने ईश्वर देखा है, वही तुम्हें ईश्वर का दर्शन करा सकता है। आपकी साधना मुख्यतः कर्म, उपासना और ज्ञान की मिलोनी है। इसको अपनाने से जिज्ञासु थोड़े ही समय में दृष्टा भाव में प्रतिष्ठित हो जाता है जो गीता का असली प्रयोगात्मक स्वरुप है। इसी लिए यह दृष्टा साधन भी कहलाता है। किसी भी मत का उपासक इस साधना को कर सकता है तथा इसमें किसी भी धर्म, जाति और देश का बंधन नहीं है। आज लाखों संख्या में जिज्ञासु भाई - बहन इसको अपनाकर आध्यात्मिक लाभ ले रहे हैं।


title: चतुर्भुज सहाय

text: हम लोग ऐसे संत की छाया में यह समझ ही नहीं पाये कि क्या अंधकार फिर कभी आ सकता है? क्या यह आनन्द कभी हम से अलग भी हो सकता है और ऐसे महापुरूष का कभी विछोह भी हो सकता है? परन्तु यह समय आ ही गया जिसने हमें उनके प्रकाश का पूर्ण ज्ञान कराया। क्योंकि सूर्य के न रहने पर ही प्रकाश का बोध होता है। हम उनके प्रकाश के चकाचौंध में उनको नहीं पहचान पाये। अतः आपने स्वेच्छा से ही बिना कुछ कष्ट पाए सबसे अलग हो आश्विन शुक्ल प्रतिपदा, सं0 2014 वि0 दिनांक 24 सितम्बर, सन् 1957 ई0 को प्रातःकाल सूर्योदय से कुछ पहले ब्रह्म बेला में अपने को उस अनन्त आत्मा में लय कर दिया।


title: वानरसेना

text: विंध्याचलपर्वत श्रंखला से लेकर दक्षिण भारत तक रामायण कल ने सघन वन फैला हुआ था जिसे दण्डकवन या दंडकारण्य कहा जाता था। इसी वन में किष्किन्धा नामक राज्य था जो वर्त्तमान में कर्नाटक राज्य में है , यहीं हम्पी नगर के निकट ऋष्यमूक पर्वत है जिस का उल्लेख रामायण में मिलता है | इस राज्य पर बालि का आधिपत्य था , वन में रहने के कारण यहाँ के निवासियों को वानर कहा जाता था जिन की सहायता से भगवान राम ने लंका पति रावन से युद्ध जीता |


title: नाग (हिन्दू धर्म)

text: नाग शब्द संस्कृत और पालि का शब्द है जो भारतीय धर्मों में महान सर्प का द्योतक है (विशेषतः नागराज)। दिव्य, अर्ध-दिव्य देवता, या अर्ध-दिव्य देवता हैं; अर्ध-मानव आधे नागों की जाति जो कि नागलोक ( पाताल ) में निवास करती है और कभी-कभी मानव रूप ले सकती है। उन्हें मुख्य रूप से तीन रूपों में दर्शाया गया है: पूरी तरह से मनुष्यों के सिर और गर्दन पर सांपों के साथ; सामान्य नाग या आधे मानव आधे-सर्प प्राणियों के रूप में। एक महिला नाग एक "नागिन", या "नागिनी" है। नागराज को नागों और नागिनों के राजा के रूप में देखा जाता है। वे दक्षिण एशियाई और दक्षिण पूर्व एशियाई संस्कृतियों की पौराणिक परंपराओं में सांस्कृतिक महत्व रखते हैं।


title: धर्मात्मा

text: धर्मात्मा 1975 में बनी हिन्दी भाषा की थ्रिलर फिल्म है और अफगानिस्तान में फिल्माई गई पहली बॉलीवुड फिल्म है। इसका निर्माण और निर्देशन फ़िरोज़ ख़ान ने किया था। ये फिल्म "द गॉडफ़ादर" को स्थानीयकृत बनाने की भारत में पहला प्रयास है। कलाकारों में फ़िरोज़ ख़ान, हेमामालिनी, रेखा, प्रेमनाथ, इम्तियाज खान, डैनी डेन्जोंगपा, फरीदा जलाल, रंजीत, हेलेन, मदन पुरी, जीवन, दारा सिंह, सत्येन कप्पू और सुधीर शामिल हैं। संगीत कल्याणजी आनंदजी का है। यह फिल्म फ़िरोज़ ख़ान को उनके करियर में नई ऊंचाइयों पर ले गई क्योंकि यह एक हिट फिल्म रही थी।


title: धर्मात्मा

text: धनवान, शक्तिशाली और प्रभावशाली सेठ धर्मदास (प्रेमनाथ) एक महलनुमा हवेली में आर्थिक रूप से सुरक्षित जीवन व्यतीत करता है। उन्हें उन सभी लोगों की सहायता करने के लिए जाना जाता है जो मदद की किसी भी उम्मीद से परे हैं। इससे उन्हें "धर्मात्मा" के रूप में जाना जाता है। लेकिन सेठ धर्मदास अपनी कोठरी में कई कंकाल छुपाये रखा है और एक गैंगस्टर के रूप में समानांतर जीवन जीता है।


title: धर्मात्मा

text: एकमात्र व्यक्ति जिससे धर्मदास नफरत करता है और डरता है, वह कोई और नहीं बल्कि उसका अपना ही बेटा रणबीर (फ़िरोज़ ख़ान) है। उसने कसम खाई है कि वह अपने पिता के काले कारनामों से कभी समझौता नहीं करेगा और उन्हें बेनकाब करने की धमकी देता है। धर्मदास ने कभी भी किसी भी नश्वर के हाथों आत्मसमर्पण या हार नहीं मानी है। वह कभी भी ऐसा करने पर विचार भी नहीं करेंगे - भले ही इसका मतलब रणबीर की मृत्यु हो।


title: जनकपुरी

text: जनकपुरी, भारत की राजधानी दिल्ली के दक्षिण-पश्चिमी दिल्ली जिले में स्थित एक आवासीय क्षेत्र है। यह इलाका दिल्ली की आवासीय कॉलोनियों की श्रेणी 'डी' के अंतर्गत आता है। यह दिल्ली छावनी क्षेत्र के पास स्थित है और सड़क और दिल्ली मेट्रो से जुड़ा है। पंजाबी शरणार्थी यहाँ पर बहुसंख्यक हैं।


title: जनकपुरी

text: 2002 में गठित भारत के परिसीमन आयोग की सिफारिशों के कार्यान्वयन के एक भाग के रूप में 2008 में जनकपुरी निर्वाचन क्षेत्र की वर्तमान भौगोलिक संरचना अस्तित्व में आई। मुख्य वाणिज्यिक केंद्र जनकपुरी डिस्ट्रिक्ट सेंटर है जिसमें कंपनियों और फर्मों के विभिन्न क्षेत्रीय कार्यालयों के साथ-साथ भोजन, परिधान, हस्तशिल्प और आभूषण बेचने वाली दुकानें हैं।


title: जनकपुरी

text: परिसर के भीतर एक "शिल्प बाजार" हस्तशिल्प और घर की सजावट के सामान बेचता है। जनकपुरी नौ अन्य विधानसभा क्षेत्रों, मादीपुर, राजौरी गार्डन, हरि नगर, तिलक नगर, उत्तम नगर, विकासपुरी, द्वारका, मटियाला और नजफगढ़ के साथ दक्षिणपश्चिम दिल्ली लोकसभा क्षेत्र का एक हिस्सा है।


title: जनकपुरी

text: जनकपुरी दिल्ली मेट्रो की द्वारका-नोएडा लाइन (ब्लू लाइन) और मैजेंटा लाइन से जुड़ा है। यह बाहरी रिंग रोड से उत्तर-पश्चिम और उत्तरी दिल्ली के कुछ हिस्सों जैसे रोहिणी, पीतमपुरा और वज़ीराबाद से एलिवेटेड कॉरिडोर के माध्यम से जुड़ा हुआ है। हरि नगर बस डिपो इसके पास स्थित है।


title: जनकपुरी

text: केन्द्रीय कारागार, तिहाड़ की स्थापना 1958 में जनकपुरी में तिहाड़ गाँव की भूमि पर की गई थी। शुरुआत में इसमें 1273 कैदियों को रखने की क्षमता थी। जेल की आबादी धीरे-धीरे बढ़ती गई और आज लगभग 11,000 कैदी यहां बंद हैं। तिहाड़ जेल एशिया का सबसे बड़ा जेल परिसर है। जेल परिसर में नौ केंद्रीय जेल हैं, जो रोहिणी में एक जिला जेल के अलावा हैं, जिसे 2004 में शुरु किया गया था।


title: युगधर्म

text: इतिहास-पुराणों में युगधर्म का विस्तार के साथ प्रतिपादन मिलता है (देखिये, मत्स्यपुराण 142-144 अध्याय; गरूड़पुराण 1.223 अध्याय; वनपर्व 149 अध्याय)। किस काल में युग (चतुर्युग) संबंधी पूर्वोक्त धारणा प्रवृत्त हुई थी, इस संबंध में गवेषकों का अनुमान है कि ख्रिष्टीय चौथी शती में यह विवरण अपने पूर्ण रूप में प्रसिद्ध हो गया था। वस्तुत: ईसा पूर्व प्रथम शती में भी यह काल माना जाए तो कोई दोष प्रतीत नहीं होता।


title: युगधर्म

text: निम्नलिखित दो श्लोकों के द्वारा यह बताया गया है कि किस प्रकार युगों के ह्रास का क्रम से धर्मों का ह्रास भी देखा जाता है।


title: युगधर्म

text: अर्थात् युग के ह्रास के अनुरूप चारों युगों के धर्मों का ह्रास होने लगा। कृतयुग या सतयुग के धर्म अन्य है, त्रेतायुग में अन्य, द्वापर में कुछ अन्य तथा कलियुग में कुछ अन्य धर्म उपाय के रूप


title: युगधर्म

text: अर्थात् सत्ययुग का परम श्रेष्ठ धर्म तप या तपस्या माना गया है जिससे मानव अपने सभी श्रेय एवं प्रेय प्राप्त कर सकता था। त्रेता में ज्ञान प्राप्त करना, द्वापर में यज्ञ करना परम धर्म मान्य है और कलियुग का धर्म केवल दान को ही माना गया है।


title: अवधूत बाबा शिवानन्द

text: अवधूत शिवानंद जी एक भारतीय आध्यात्मिक गुरु और गैर-लाभकारी संगठन शिवयोग के संस्थापक हैं। शारीरिक, मानसिक और भावनात्मक तनाव को कम करने के लिए व्यक्तियों में आंतरिक चिकित्सा(इनर-हीलिंग) को सक्रिय करने के उद्देश्य से, शिवयोग दुनिया भर में ध्यान कार्यक्रम प्रदान करता है। अवधूत शिवानन्द जी सार्वजनिक प्रवचन भी करते हैं जो कि आस्था टीवी, अध्यात्म टीवी और संस्कार टीवी जैसे कई टीवी चैनलों पर प्रसारित होते रहते हैं। वह विभिन्न सामाजिक विकास गतिविधियों में भी शामिल हैं , जिससे उन्हें विभिन्न समुदायों से बहुत सम्मान प्राप्त हुआ है। अपने अनुयायियों के बीच, वे 'बाबाजी' नाम से प्रसिद्ध है।


title: अवधूत बाबा शिवानन्द

text: अवधूत शिवानंद जी का जन्म 26 मार्च 1955 को दिल्ली में हुआ और वे राजस्थान में पले-बढ़े। 8 साल की उम्र में, वह हिमालयी योगी 108 स्वामी जगन्नाथ के संपर्क में आये, जिन्होंने उन्हें आध्यात्मिक पथ का अनुसरण करने के लिए प्रेरित किया। इसके बाद, उन्होंने ध्यान व साधना के लिए भारत में कई पवित्र स्थानों का दौरा किया। अपनी यात्रा के दौरान वे 108 स्वामी जगन्नाथ की शिक्षाओं के अनुसार ध्यान-साधना करते रहे। दुनिया भर में आध्यात्मिकता और ध्यान फैलाने के लिए उन्होंने अपना जीवन समर्पित करने का निर्णय लिया। 1990 से, उन्होंने शिवयोग और अद्वैत श्री विद्या साधना पर वार्ता और कार्यशालाओं का संचालन पूरे भारत में शुरू किया। ध्यान और इनर-हीलिंग के ज्ञान को हर किसी से साझा करने के उद्देश्य से, 1995 में उन्होंने शिवयोग फाउंडेशन की स्थापना की। उनका पहला शिवयोग आश्रम दिल्ली में बनाया गया था जहां उन्होंने ध्यान-साधना सिखाना शुरू किया। आज 3 शिवयोग आश्रम क्रमशः दिल्ली लखनऊ और कर्जत में हैं, और शिवयोग पाठ्यक्रम भारत में 100 से अधिक स्थानों पर आयोजित किए जाते हैं। वर्ष 2000 से लगभग 30 देशों में शिवयोग कार्यक्रम पूरे विश्व में आयोजित किए जाते हैं। सितंबर 2016 में, डी वाई पाटिल विश्वविद्यालय के कुलपति डॉ पी डी पाटिल ने आधुनिक आध्यात्मिक विज्ञान में योगदान के लिए शिवानन्द जी को डॉक्टर एम्िरिटस की मानद उपाधि प्रदान की।


title: जावेद अली

text: जावेद अली (, जन्म 1982) एक भारतीय पार्श्वगायक है जो सन 2000 से हिंदी फिल्मों में गाने गा रहे हैं। इन्होंने २००७ में लोकप्रिय गाने "एक दिन तेरी यादों में" जो कि नक़ाब फ़िल्म का गाना था तथा २००८ में बनी जोड़ अकबर का गाना "जश्न-ऐ-बहारान" भी काफी लोकप्रिय हुआ था। ये हिन्दी के अलावा बंगाली ,उड़िया ,तमिल ,तेलुगु भाषा में भी पार्श्वगायक है। जावेद अली २०११ में ज़ी टीवी पर चलने वाले "सा रे गा मा पा लिटल चैम्प्स" में जज भी रह चुके है। हाल ही में इन्होंने वज़ीर फ़िल्म में "मौला" गाना गाया है।


title: जावेद अली

text: जावेद अली का जन्म दिल्ली में १९८२ में हुआ था इनके पिता प्रसिद्ध क़वाल्ली के गायक है। ये बचपन से ही गायन में निपुण थे।


title: निक्को पार्क (कोलकाता)

text: निक्को पार्क एक मनोरंजक पार्क है, जो भारत के पश्चिम बंगाल राज्य में कोलकाता शहर के जेहल मिल, सेक्टर ४, साल्ट लेक सिटी में स्थित है। पार्क को परिवार के अनुकूल मनोरंजन के साथ-साथ शिक्षाप्रद मनोरंजन प्रदान कर राज्य में पर्यटकों को आकर्षित करने के लिए बनाया गया है। निक्को पार्क को 13 अक्टूबर 1991 में खोला गया और इसे पश्चिम बंगाल के डिज़्नीलैंड के रूप में संदर्भित किया गया। वर्तमान समय में यह पार्क 40 एकड़ में विस्तृत 35 से अधिक आकर्षकणों से भरा, 24 लाख से अधिक ग्राहकों को लाभान्वित कर चुका है।


title: निक्को पार्क (कोलकाता)

text: कोलकाता में एक मनोरंजन पार्क अवधारणा कोलकाता की स्थापना 300 वीं वर्षगांठ के साथ शुरू कि गई थी सत्तारूढ़ राज्य सरकार द्वारा त्रिस्तरीय समारोह का नियोजन उस समय चल रहा था जब निक्को समूह के वर्तमान अध्यक्ष रजिव कौल अवकाश की छुट्टी अपने परिवार के साथ अमेरिका के डिज़्नीलैंड में बिता रहे थे। कहानी के अनुसार, जब कौल अमेरिका छोड़कर वापस आया तो उनसे पूछा गया, कि नियोजन प्रक्रिया के लिए उन्हें घर वापस जाने की आवश्यकता कार्यों है? शायद, राजिव ने जवाब दिया कि "मैं देखने के लिए जाना चाहता हुं कि क्या मैं यहां एक डिज़्नीलैंड बना सकता हूं। पश्चिम बंगाल सरकार को उनकी अनुपस्थिति एक बहाना लग रहा था।


title: निक्को पार्क (कोलकाता)

text: विचार के बाद, रजिव कौल के साथ पश्चिम बंगाल सरकार ने कोलकाता में एक मनोरंजन पार्क बनाने की अपनी प्रतिबद्धता का पालन किया। उन्होंने निक्को पार्क और रिसाॅट्स लिमिटेड (NPRL) की स्थापना किए जो नेशनल इंसुलेटेड केबल काॅपर्रेशन लिमिटेड के बीच एक संयुक्त क्षेत्र की कम्पनी थी। पश्चिम बंगाल सरकार ने 17 मार्च 1989 को निजी क्षेत्र के रूप में पश्चिम बंगाल औधौगिक विकास निगम लिमिटेड (WBIDC) और पश्चिम बंगाल पर्यटन विकास निगम लिमिटेड का प्रतिनिधित्व किया। और व्यापार प्रमाण पत्र 31 मार्च 1989 को अधिग्रहण किया गया था। संस्था का प्राथमिक उद्देश्य कोलकाता के बाहरी इलाके में एक मनोरंजन भाग का निर्माण करना था। जिसका स्वामित्व और रखरखाव का कार्य निक्को पार्क और रिसाॅट्स लिमिटेड (NPRL) करेगा। यह परियोजना की तकनीकी ब्लैकपूल लीज़र और एम्यूजमेंट कंसल्टेंसी लिमिटेड (UK) की सलाह पर सफलता पूर्वक 1991 में जनता के लिए खोल दिया गया।


title: निक्को पार्क (कोलकाता)

text: रजीव कौल ने द प्लेजर बीच, ब्लैकपूल के तत्तकालीन मालिक और प्रबंध निदेशक जेफ्री थाॅम्पसन से वित्तीय सहायता मांगी। हालांकि थाॅम्पसन ने केवल ब्लैकपूल और मनोरंजन कंसल्टेंसी लिमिटेड की सहायता की पेशकश की जिसमें तकनीकी विशेषज्ञता, भूमि सर्वेक्षण, डिजाइन और सुरक्षा मामले शामिल था। निक्को पार्क में नदी गुफा का विचार कौल ने थाॅम्पसन के ब्लैकपूल से लिया था। कुछ साल बाद कौल ने कोलकाता में निक्को पार्क पुनर्निर्मित करने की पेशकश की उस प्रस्ताव को थाॅम्पसन ने स्वीकार कर लिया।


title: निक्को पार्क (कोलकाता)

text: दो साल बाद , (NPRL) और लगभग 8 करोड़ के लागत पर नीक्को पार्क में 13 सवारी खोली गयी। जैमेल पार्क से टाॅय ट्रेन सम्भाल और आगे अनेक सुधार किए गए, जिससे यात्रियों के लिए पूरे पार्क का दौरा हो सका।


title: निक्को पार्क (कोलकाता)

text: निक्को पार्क की शैक्षिक पहल की एक अवधारणा यह भी थी कि लोगों को ना केवल मनोरंजन का अनुभव ही होना चाहिए बल्कि उसी दरम्यान कुछ सिखने को भी मिले। मैदान को शैक्षिक मनोरंजन प्रदान करने के लिए अनेक कलाओं में डिजाइन किया गया था। प्रत्येक सवारी का प्रवेश सवारी के काम के पीछे वैज्ञानिक सिद्धांतों की व्याख्या प्रदान करता है। पार्क में स्थित सौर ऊर्जा गांव के सामुदायिक जीवन के विभिन्न गैर-पारंपरिक ऊर्जा के स्रोत के कार्यों को प्रर्दशित करता है। इंडो अमेरिकन हाइब्रिड सीड्स द्वारा एक ग्रीनहाउस भी चलाया जाता है। जिसमें विभिन्न प्रकार के पौधे बेचें जाते है।


title: निक्को पार्क (कोलकाता)

text: टिकट काउंटर आमतौर पर अपनी गंतव्य समय पर शुरू किये जाते हैं लेकिन सभी आमोद-प्रमोद के साधन 10:45 से पहले शुरू नहीं किए जाते है। लोगों का आमतौर पर 11 बजे से आना शुरू हो जाता है और देखते-देखते भिड़ होने लगती है।


title: निक्को पार्क (कोलकाता)

text: निक्को पार्क में लगभग 35 आमोद-प्रमोद के साधन हैं, जिसमें टाॅय ट्रेन, टिल्ट-ए-व्हर्ल, स्ट्राइकिंग कार, पैडल बोट्स, वाटर च्यूट, वाटर कोस्टर, फ्लाइंग साॅसर, समुद्री डाकू जहाज, रिवर कैप्स, साइक्लोन, केबल कार, क्रेजी साइकिल, मेरी गो राउंड, विडियो गेम्स, भुलभुलैया, कैटरपिलर, MIG-21, एफिल टाॅवर, गो राउंड चिल्ड्रेन, कार्नर, क्रेजी टी पार्टी राइड, भंवर और मूनरेकर शामिल हैं। एशिया का सबसे बड़ा जाइंट साइक्लोन जिसे 2003 में शामिल किया गया। यह सवारी 750 मीटर लंबी, जिसमें 7 दरवाजे और 55 फीट ऊंची है। पार्क के आकषर्ण केन्द्रों में केबल कार और एफिल टाॅवर जो पार्क को मनोरम दृश्य प्रदान करते है। प्राकृतिक आकर्षकणों में गुलाब उद्यान और 40 फीट ऊंची झरणा शामिल है।


title: निक्को पार्क (कोलकाता)

text: [बागडोगरा]] एयरबेस का एक MIG-21 लड़ाकू विमान प्रदर्शित किया जाता है जो शैक्षिक मूल के साथ एक आकर्षण के रूप में कार्य करता है। यह पूर्वी वायु सेना द्वारा 2008 में उपहार स्वरूप दिया गया था। यहां एक बड़ा भोजनालय है जहां उत्तरी भारतीय, बंगाली, दक्षिणी भारतीय और चीनी फास्ट फूड की बिक्री कि जाती है। कोलकाता के शेरू बजार, स्मारिका शोप, वेट-ओ-वाइल्ड ऐसी जगहें हैं जहां टी-शर्ट, काॅपी मग और किचेन जैसे समान खरीद सकते है। निक्को पार्क का पूरे अस्तित्व में विस्तार हुआ है। पार्क में मनोरंजन पार्क के अंदर एक वाटर पार्क और वेट-ओ-वाइल्ड है। वहां एक बारिश नृत्यकला भी देखा जा सकता है। पार्क में एक 4-D सिनेमा घर भी है। इसमें स्काई डाइवर नामक एक नई शवारी पेशकश की है जो दो वर्षों से लोगों को आकर्षित कर रहा है।


title: निक्को पार्क (कोलकाता)

text: पार्क से सटे नलबन बोटिंग काॅम्प्लेक्स है जो पैडल बोट्स, होवरक्राफ्ट में नाव की सैर की पैशकश करता है। यह झिल को चार सौ एकड़ में अच्छी तरह से संजोया गया है। साल्ट लेग स्टेडियम इसके पास में ही है। साल्ट लेग स्टेडियम के ठीक सामने सुभाष सरोवर, कोलकाता के दो मानव निर्मित झीलों में से एक है। हालांकि झील के चारों ओर मानवजाति गतिविधियां जैसे कपड़े धोने और कचरे को डंप करना इसके खराब होने का कारण बना है। पर्यटन विकास निगम ने झील के सौन्दर्यवर्धक की जिम्मेदारी अपने ऊपर ली है।


title: निक्को पार्क (कोलकाता)

text: निक्को पार्क और रिसाॅट्स लिमिटेड (NPRL) ने पार्क में विविधता लायी है। इस तरह का निक्को पार्क (जेहल मिल) को पड़ोसी राज्य ओडिशा के भुवनेश्वर में दिसम्बर, 1998 और झारखंड के जमशेदपुर में जून 2001 को खोला गया था। भारत के पड़ोसी देश बंगलादेश में भी एक कम्पोजिट पार्क 2003 में स्थापित किया गया। हाल में ही बंगलादेश के चटगांव कोक्स बाजार में एक वाटर पार्क स्थापित करने के लिए NPRL और इंट्रको ग्रुप के बीच एक समझौता ज्ञापन हुआ।


title: निक्को पार्क (कोलकाता)

text: निक्को पार्क को अपनी स्थापना के बाद से 20 वर्षों में विभिन्न पुरस्कार प्राप्त हुए। द जाइंट साइक्लोन को 2006-07 में इंडियन एसोसिएशन ऑफ़ एम्यूज़मेंट पार्क एंड इंडस्ट्रीज द्वारा सर्वश्रेष्ठ स्वदेशी निर्मित सवारी से सम्मानित किया गया। सबसे नवीन और लोकप्रिय सवारी निक्को पार्क की नदी की गुफा को 2010 में दिया गया।


title: अमृता अरोड़ा

text: अमृता अरोरा हिन्दी फिल्मों की एक अभिनेत्री हैं। इनका जन्म 31 जनवरी 1978 को हुआ था। 2004 मे गर्लफ्रेन्ड फिल्म मे काम किया।


title: अमृता अरोड़ा

text: अमृता मलयाली माँ और पंजाबी पिता की संतान हैं और वह मुंबई में पैदा हुई थी। वह मलाइका अरोरा की छोटी बहन हैं और अरबाज़ ख़ान की साली हैं।


title: क्षेत्र (गणित)

text: गणित में क्षेत्र (field) ऐसा समुच्चय होता है जिसमें जोड़, घटाना, गुणा और विभाजन परिभाषित हों और वहीं अर्थ रखें जो वे परिमेय संख्याओं और वास्तविक संख्याओं के लिए रखते हैं। क्षेत्रों का बीजगणित, संख्या सिद्धान्त और गणित की कई शाखाओं में महत्व है। परिमेय संख्याओं का क्षेत्र और वास्तविक संख्याओं का क्षेत्र सबसे अधिक प्रयोग होने वाले क्षेत्र हैं, हालांकि सम्मिश्र संख्याओं का क्षेत्र गणित के अलावा विज्ञान व अभियान्त्रिकी में भी प्रयोग होता है।


title: पैराशूट रेजिमेंट

text: पहला भारतीय हवाई गठन 50वाँ पैराशूट ब्रिगेड था जो 29 अक्टूबर 1941 को बनाया गया, इसमें 151 ब्रिटिश, 152 भारतीय और 153 गोरखा पैराशूट बटालियन और अन्य समर्थक इकाइयाँ भी थीं।


title: पैराशूट रेजिमेंट

text: रेजिमेंट की पहली हवाई कार्रवाई द्वितीय विश्व युद्ध के दौरान हुई जब एक प्रबलित(रीइंफोर्सड) गोरखा बटालियन ऑपरेशन ड्रैकुला के एक भाग में पैराशूट से 1 मई 1945 को बर्मा के हाथी प्वाइंट पर उतरी। बटालियन ने अच्छी तरह से सभी का सम्मान कमाया और हवाई युद्ध के आलोचकों सहित सभी ने इस प्रदर्शन की प्रसंशा की।


title: पैराशूट रेजिमेंट

text: भारतीय पैराशूट रेजिमेंट का 1 मार्च 1945 गठन किया गया जिसमें चार बटालियनों और स्वतंत्र कंपनियों की संख्या को बराबर मिलाया गया था।


title: पैराशूट रेजिमेंट

text: आजादी के बाद, एयरबोर्न डिवीजन भारत की सेनाओं और हाल में गठित पाकिस्तान के बीच विभाजित की गई , भारत ने 50 वीं और 77 वीं ब्रिगेड साथ रखी जबकि पाकिस्तान 14 वें पैराशूट ब्रिगेड को ले लिया।


title: पैराशूट रेजिमेंट

text: इनके छोटे लेकिन घटनापूर्ण अस्तित्व के दौरान अब तक रेजिमेंट की बटालियनों ने व्यापक परिचालन अनुभव और विलक्षण उपलब्धियों से अपनी पेशेवर्ता का सदैव प्रमाण दिया है।


title: पैराशूट रेजिमेंट

text: 1999 में, दस में से नौ पैराशूट बटालियनों को कारगिल में ऑपरेशन विजय में तैनात किया गया जो रेजिमेंट के परिचालन प्रोफ़ाइल की गवाही देता है। पैराशूट ब्रिगेड ने मुश्कोह घाटी घुसपैठ को साफ किया, जबकि 5 पैरा सक्रिय रूप से बटालिक क्षेत्र में कार्यरत थे , जहां इन्होंने महान साहस और दृढ़ता का प्रदर्शन किया गया था, और इन्हें थलसेनाध्यक्ष यूनिट प्रशस्ति पत्र से सम्मानित किया गया।


title: पैराशूट रेजिमेंट

text: अंतरराष्ट्रीय शांति के लिए कोरिया (1953-1954), गाजा (1956-1958) और सिएरा लियोन (2000) में भी पैराशूट इकाइयों को भेजा गया है। बाद वाला मिशन 2 पैरा (एस एफ) द्वारा आयोजित एक साहसी मिशन था।


title: पैराशूट रेजिमेंट

text: 1 मई 1962, को पैराशूट रेजिमेंट के एक प्रशिक्षण विंग का ब्रिगेड ऑफ़ गार्ड प्रशिक्षण केन्द्र के तहत कोटा में गठन किया गया और इस तरह सीधी भर्ती व पैराशूट रेजिमेंट के लिए रंगरूटों का प्रशिक्षण शुरू कर दिया गया। रेजिमेंट ने 1961 से ही अपनी ताकत बढ़ानी शुरू कर दी। उसी समय रेजिमेंट में रंगरूटों की भर्ती बढ़ने के लिए, एक प्रशिक्षण केन्द्र को13 मार्च 1963 को अधिकृत किया गया, और भारत सरकार ने एक स्वतंत्र प्रशिक्षण केंद्र के लिए मंजूरी दे दी।


title: पैराशूट रेजिमेंट

text: यह दल पर्वतारोहण में भी एक लम्बे समय से मुकाम हासिल करता रहा है। इस दल माउंट एवरेस्ट फतह करने वाले का प्रथम सफल पर्वतारोही अवतार सिंह चीमा थे।


title: अभिसमय

text: अभिसमय या कान्वेन्शन (convention) ऐसे सम्मेलन को कहते हैं जिसमें किसी समान उद्देश्य को लेकर चर्चा हो।


title: ठाणे रेलवे स्टेशन

text: ठाणे मुंबई उपनगरीय रेल नेटवर्क की सेंट्रल लाइन पर एक प्रमुख रेलवे स्टेशन है। यह भारत में सबसे व्यस्त रेलवे स्टेशन से एक है। ठाणे मुंबई उपनगरीय नेटवर्क पर सबसे व्यस्त रेलवे स्टेशन, अंधेरी और कल्याण के द्वारा पीछा के रूप में स्थान दिया गया था। 2013 के रूप में, ठाणे रेलवे स्टेशन 650,000 लोगों में प्रवेश करने और 2013 में 1,000 से अधिक ट्रेनों में स्टेशन के बाहर निकलने वाले लोग पाये गए हैं जिसमे 120-130 लंबी दूरी के गाड़िया थी।


title: ठाणे रेलवे स्टेशन

text: स्टेशन दस प्लेटफॉर्म है; मंच संख्या 1 to 4 की ओर जा रही गाड़ियों के लिए तेजी से ट्रेनों और लंबी दूरी की गाड़ियों, 9 के लिए 8 और 10 के लिए धीमी गति से ट्रेनों और प्लेटफार्म संख्या 5 के लिए आरक्षित हैं वाशी,नेरुल और पनवेल


title: प्रशासन (सरकार)

text: भारत में ऐडमिनिस्ट्रेशन या प्रशासन का सामान्य अर्थ 'प्रबन्धन' से सम्बन्धित कार्य करना है। यूरोप में भी यह शब्द इसी अर्थ में प्रयुक्त होता है। किन्तु संयुक्त राज्य अमेरिका में यह उस अर्थ में प्रयुक्त होता है जिस अर्थ में भारत में 'सरकार' कहा जाता है।


title: प्रशासन (सरकार)

text: भारत और युनिटेड किंगडम सहित यूरोप के अन्य देशों में 'सरकार' के अर्थ में 'गवर्नमेन्ट' का इस्तेमाल होता है, न कि 'ऐडमिनिस्ट्रेशन' का।


title: गुआम

text: गुआम या ग्वाम (Guam), जिसे स्थानीय चामोर्रो भाषा में ग्वाहान (Guåhån) कहते हैं, प्रशान्त महासागर के पश्चिमी भाग में स्थित एक द्वीप है को प्रशासनिक रूप से संयुक्त राज्य अमेरिका के अधीन है। इसकी राजधानी हगातना (Hagåtña) है, जिसका पूर्व नाम अगान्या (Agana, Agaña) हुआ करता था। यह मारियाना द्वीपसमूह का सबसे दक्षिणी और सबसे बड़ा द्वीप है, तथा साथ-ही-साथ माइक्रोनीशिया भूक्षेत्र का सबसे बड़ा द्वीप भी है। यहाँ का मूल निवासी समुदाय व उनकी भाषा दोनो "चामोर्रो" कहलाते हैं।


title: स्वदेश (हिन्दी समाचारपत्र)

text: स्वदेश राष्ट्रीय भावनाओं से ओत-प्रोत हिन्दी का दैनिक समाचार पत्र है। यह इन्दौर, ग्वालियर, भोपाल सहित कई नगरों से प्रकाशित होता है।


title: स्वदेश (हिन्दी समाचारपत्र)

text: ग्वालियर से प्रकाशन शुरू करने वाले 'दैनिक स्वदेश' छत्तीसगढ़ के रायपुर, बिलासपुर ; मध्य प्रदेश के इन्दौर, भोपाल, सागर, जबलपुर, सतना; महाराष्ट्र के नागपुर संस्करण अभी प्रकाशित हो रहे हैं। अखबार को गुजरात की राजधानी अहमदाबाद से शुभारम्भ करने की सभी तैयारियां लगभग पूरी कर ली गयी हैं।


title: स्वदेश (हिन्दी समाचारपत्र)

text: 'स्वदेश' नाम का हिन्दी समाचारपत्र गोरखपुर से प्रकाशित होता था। पण्डित दशरथ प्रसाद द्विवेदी इसके सम्पादक थे। इसका विजय अंक बहुत प्रसिद्ध है जिसे अंग्रेजी सरकार ने जब्त कर लिया था। विजय अंक का सम्पादन पांडेय बेचन प्रसाद शर्मा 'उग्र' ने किया था।


title: लाचुंग

text: लाचुंग (Lachung) भारत के सिक्किम राज्य के उत्तर सिक्किम ज़िले में स्थित एक गाँव है। यह लाचुंग नदी और लाचेन नदी के संगमस्थल पर बसा हुआ है, जो तीस्ता नदी की उपनदियाँ हैं।


title: लाचुंग

text: लाचुंग ९,६०० फुट की ऊंचाई पर लाचेन व लाचुंग नदियों के संगम पर स्थित है। ये नदियां ही आगे जाकर तीस्ता नदी में मिल जाती हैं। यह राज्य कि राजधानी गंगटोक से १२५ किमी कि दूरी पर स्थित है। इसे सिक्किम के सबसे सुन्दर ग्राम के रूप में ख्याति प्राप्त है। इसे यह दर्जा ब्रिटिश घुमक्कड़ जोसेफ डॉल्टन हुकर ने १८५५ में प्रकाशित हुए "द हिमालयन जर्नल" में दिया था। लेकिन जोसेफ डाल्टन के उस तमगे के बिना भी यह ग्राम मनोहारी है।


title: लाचुंग

text: लाचुंग लगभग ३,२०० मीटर कि ऊंचाई पर स्थित है। इतनी ऊंचाई पर ठण्ड तो बारहमासी होती है। लेकिन बर्फ गिरी हो तो यहां की सुन्दरता को नया ही आयाम मिल जाता है, जिसकी फोटो उतारकर आप अपने ड्राइंगरूम में सजा सकते हैं। इसीलिए लोग यहां सर्दी के मौसम में भी खूब आते हैं। प्राकृतिक सुन्दरता के अतिरिक्त सिक्किम की विशेष बात यह भी है कि बर्फ गिरने पर भी उत्तर का यह क्षेत्र सुगम रहता है। बर्फ़ से ढकी चोटियां, झरने और चांदी सी झिलमिलाती नदियां यहां आने वाले पर्यटकों को स्तब्ध कर देती हैं। आम तौर पर लाचुंग को युमथांग घाटी के लिए बेस के रूप में प्रयुक्त होता है। युमथांग घाटी को पूर्व का स्विट्ज़रलैण्ड भी कहा जाता है।


title: लाचुंग

text: युमथांग जाने के अलावा भी लाचुंग में बहुत कुछ किया जा सकता है। एक अलग पहाडी़ की चोटी पर लाचुंग मठ है। अद्भुत घाटी में यहां ध्यान लगाने बैठें तो मानो स्वयं को ही भूल जाएं। लगभग १२ हजार फुट की ऊंचाई पर स्थित न्यिंगमापा बौद्धों के इस मठ की स्थापना १८०६ में हुई थी। इसके अलावा लाचुंग में हथकरघा केंद्र है जहां स्थानीय हस्तशिल्प का लिया जा सकता है। पास ही शिंगबा रोडोडेंड्रन (बुरांश) अभयारण्य है। सात-आठ हजार फुट से ऊपर की ऊंचाई वाले हिमालयी पेडों को रंग देने वाले बुरांश के पेडों को यहाँ बहुत निकट से महसूस किया जा सकता है। यहां रोडोडेंड्रन की लगभग २५ तरह की किस्में हैं। नेपाली, लेपचा और भूटिया यहां के मूल निवासी हैं। उनकी संस्कृति से मेल मिलाप का भी सुनहरा अवसर यहां मिलता है। कंचनजंघा राष्ट्रीय उद्यान भी इसी क्षेत्र में है। युमथांग से आगे युमे-सेमदोंग तक जाया जा सकता है। वह सडक का आखिरी सिरा है। वहां जीरो प्वाइंट १५,७०० फुट से ऊपर है। उस ऊंचाई पर खडे होकर, जहां हवा भी थोडी झीनी हो जाती है, आगे का नजारा देखना एक दुर्लभ अवसर है।


title: लाचुंग

text: लाचुंग जाने का सर्वश्रेष्ठ समय अक्टूबर से मई तक है। अप्रैल-मई में यह घाटी फूलों से लकदक दिखाई देगी तो जनवरी-फरवरी में बर्फ से आच्छादित। हर समय की अलग सुंदरता है।


title: लाचुंग

text: लाचुंग सिक्किम की राजधानी गंगटोक से ११७ किलोमीटर दूर है। गंगटोक से यह रास्ता जीप में पांच घंटे में तय किया जा सकता है। लाचुंग से युमथांग घाटी २४ किलोमीटर आगे है। युमथांग तक जीपें जाती हैं। रास्ता फोदोंग, मंगन, सिंघिक व चुंगथांग होते हुए जाता है। जीपें गंगटोक से मिल जाती हैं। ध्यान रहे कि सिक्किम में बाहर से आने वाले जीप-कार आगे का सफर तय नहीं कर सकते। इसलिए वाहन का जुगाड स्थानीय स्तर पर ही करना होगा।


title: लाचुंग

text: भारत-चीन के बीच सीमा व्यापार शुरू होने के बाद से इस क्षेत्र में पर्यटकों की आवाजाही भी बढ़ी है। इससे पहले १९५० में तिब्बत पर चीन के अधिकार से पहले भी लाचुंग सिक्किम व तिब्बत के बीच व्यापारिक चौकी का काम करता था। बाद में यह क्षेत्र लंबे समय तक आम लोगों के लिए बंद रहा। अब सीमा पर स्थिति सामान्य होने के साथ ही पर्यटक यहां फिर से जाने लगे हैं। परिणामस्वरुप यहां कई होटल भी बने हैं। सस्ते व महंगे, दोनों प्रकार के होटल मिल जाएंगे। होटलों की बुकिंग गंगटोक से ही करा लेना सही रहता है।


title: लाचुंग

text: सिक्किम बाकी हिमालयी राज्यों की तुलना में अधिक शांत है। प्रति वर्ष गंगटोक में दिसंबर में फूड एंड कल्चर उत्सव होता है। जनवरी में मकर संक्रांति को यहां माघे संक्रांति के रूप में मनाया जाता है। तीस्ता व रिंगित नदियों के संगम पर यहां बड़ा मेला लगता है जिसमें बडी संख्या में स्थानीय लोग व पर्यटक सम्मिलित होते हैं। इसके अतिरिक्त अलग-अलग बौद्ध मठों के भी अपने-अपने आकर्षक धार्मिक आयोजन होते हैं।


title: मायंग

text: मायंग (Mayong) भारत के असम राज्य के मरिगाँव ज़िले में स्थित एक बस्ती है। यह ब्रह्मपुत्र नदी के किनारे बसा हुआ है।


title: मायंग

text: मायंग 'तंत्र क्रिया' के लिए प्रसिद्ध है। यह गाँव ब्रह्मपुत्र नदी के तट पर बसा हुआ है और गुवाहाटी से लगभग ४० किमी की दूरी पर है। पूर्व काल में इसे 'काले जादू की धूरी' कहा जाता था जिसके कारण आज भी यह पर्यटकों के आकर्षण का केन्द्र बना हुआ है।


title: मायंग

text: 'मायंग' शब्द की उत्पत्ति कई तरह से की जाती है जिसमें सबसे प्रमुख है, संस्कृत शब्द माया से इसकी व्युत्पत्ति। इसके अलावा दिमासा भाषा में मियाङ शब्द का अर्थ है हाथी। इसी तरह मा (शक्ति माँ) और 'अंग' मिलाकर भी इसकी व्युत्पत्ति मानी जाती है। कुछ लोग यह भी मानते हैं कि मणिपुर के मोइरंग के मूल निवासी इस क्षेत्र में बसे हुए थे जिसके कारण इसे मायंग कहा जाने लगा।


title: राष्ट्रीय कृषि विपणन संस्थान

text: राष्ट्रीय कृषि विपणन संस्थान (एनआईएएम) 8 अगस्त 1988 को राजस्थान के जयपुर में कृषि विपणन कर्मियों की जरूरतों को पूरा करने और विशेष प्रशिक्षण, अनुसंधान, परामर्श और पेशकश करने के लिए कृषि मंत्रालय द्वारा स्थापित एक राष्ट्रीय स्तर का संस्थान है। भारत और दक्षिण पूर्व एशियाई देशों को सेवाएं प्रदान करता है। यह संस्थान भारत के पांचवें प्रधान मंत्री चौधरी चरण सिंह को समर्पित है, जहां से इसका पूरा नाम प्राप्त हुआ है, "चौधरी चरण सिंह नेशनल इंस्टीट्यूट ऑफ एग्रीकल्चरल मार्केटिंग"। केंद्रीय कृषि मंत्री एनआईएएम के सामान्य निकाय के अध्यक्ष हैं और सचिव, कृषि और सहकारिता विभाग कार्यकारी समिति के अध्यक्ष हैं।


title: राष्ट्रीय कृषि विपणन संस्थान

text: एनआईएएम क्लाइंट संगठन के लिए कृषि विपणन के क्षेत्र में पहचाने गए क्षेत्रों में विभिन्न स्तर के कार्यकर्ताओं को प्रशिक्षण प्रदान करता है। प्रशिक्षण कृषि और बागवानी विभागों, कृषि-औद्योगिक निगम, शीर्ष स्तर के सहकारी समितियों, कमोडिटी बोर्डों और वाणिज्यिक बैंकों के वरिष्ठ और मध्यम स्तर के अधिकारियों को दिया जाता है। इन लक्षित ग्राहकों के अलावा, संस्थान को प्रबंधन पर प्रशिक्षण देने के लिए किसानों तक पहुंचने का एक जनादेश भी है।


title: राष्ट्रीय कृषि विपणन संस्थान

text: एनआईएएम कृषि और संबद्ध विज्ञान में स्नातक स्तर की पढ़ाई और स्नातकोत्तर के छात्रों के लिए दो साल का पीजीडीएम (एबीएम) (एआईसीटीई अनुमोदित) कार्यक्रम प्रदान करता है। एग्रीबिजनेस मैनेजमेंट में स्नातकोत्तर डिप्लोमा, एग्रीबिजनेस में करियर के लिए आवश्यक अद्वितीय कौशल के साथ एमबीए का सर्वोत्तम संयोजन करता है। यह खाद्य, खुदरा बिक्री, निर्यात, कृषि इनपुट, ट्रैक्टर और फार्म मशीनरी, डेयरी, कमोडिटी ट्रेडिंग, माइक्रोफाइनेंस, बैंकिंग, कृषि व्यवसाय परामर्श इत्यादि जैसे कृषि व्यवसाय क्षेत्रों के विभिन्न क्षेत्रों की जरूरतों को पूरा करने के लिए पेशेवरों को सहायता प्रदान करता है।


title: राष्ट्रीय कृषि विपणन संस्थान

text: यहां पाठ्यक्रम में 37 कोर पाठ्यक्रम और 4 ऐच्छिक शामिल हैं जिनमें 118 क्रेडिट शामिल हैं जो दो वर्षों का हैं। पीजीडीएबीएम पाठ्यक्रम कोर पाठ्यक्रम, ऐच्छिक, संगोष्ठियों और उद्योग परस्पर संपर्क के मिश्रण से बना है।


title: राष्ट्रीय कृषि विपणन संस्थान

text: एनआईएएम विकास प्रस्ताव तैयार करने और कृषि विपणन से निपटने वाले संस्थानों और निगमों के लिए आवश्यक परामर्श सेवाएं प्रदान करने में लगा हुआ है।


title: हेलिकोबैक्टर

text: हेलिकोबैक्टर (Helicobacter) कुण्डल-आकृति के ग्राम-ऋणात्मक बैक्टीरिया का एक जीववैज्ञानिक वंश है। इसकी कुछ सदस्य जातियाँ कुछ स्तनधारियों और पक्षियों के जठरांत्र क्षेत्र के ऊपरी भाग और यकृत में रहती हुई पाई जाती हैं। इसकी सबसे अधिक जानी-मानी जाति, हेलिकोबैक्टर पाइलोरी (H. pylori) है, जो लगभग 50% मानवों में पाई जाती है। कुछ जातियाँ मानवों में रोगजनक हैं और पैप्टिक अल्सर, आमाशयार्ति और पेट के कर्करोग से सम्बन्धित पाई गई हैं। कुल मिलाकर हेलिकोबैक्टर वंश में लगभग 35 ज्ञात जातियाँ हैं।


title: गूगल सर्च कंसोल

text: गूगल खोज कंसोल (पुराना नाम गूगल वेबमास्टर टूल) Google द्वारा वेबमास्टर्स के लिए एक शुल्क-मुक्त वेब सेवा है। यह वेबमास्टरों को अनुक्रमण स्थिति की जांच करने और उनकी वेबसाइटों की दृश्यता को अनुकूलित करने की अनुमति देता है।


title: गूगल सर्च कंसोल

text: 20 मई, 2015 तक, गूगल ने गूगल वेबमास्टर टूल को (Google search console) गूगल खोज कंसोल के रूप में पुन: प्रस्तुत किया। जनवरी 2018 में, गूगल ने एक ताज़ा उपयोगकर्ता इंटरफ़ेस और सुधार के साथ सर्च कंसोल का एक नया संस्करण पेश किया।


title: स्टिल बर्थ

text: स्टिलबर्थ को आयुर्वेद में अंतर्गर्भाशयी भ्रूण मृत्यु भी कहा जाता है है। स्टिलबर्थ को अक्सर गर्भावस्था के नुकसान के रूप में परिभाषित किया जाता है। जो गर्भावस्था के 20 वें सप्ताह के बाद होता है। 20 सप्ताह से पहले होने वाली गर्भ की घटना को आमतौर पर गर्भपात माना जाता है। दुर्भाग्य से, stillbirth काफी सामान्य है। जो लगभग 160 गर्भधारण में से 1 में होता है।


title: स्टिल बर्थ

text: सीधे तौर पर कहें तो प्रेगनेंसी की 20 सप्ताह पूर्ण होने पर यदि बच्चा पेट में ही मर जाता है। तो इस प्रकार की कंडीशन को स्टिलबर्थ कहते हैं।


title: स्टिल बर्थ

text: स्टिलबर्थ को प्रसव से पहले या उसके दौरान बच्चे की मृत्यु के रूप में परिभाषित किया गया है। कई अलग-अलग विकार मृत जन्म का कारण बन सकते हैं, जिनमें प्री-एक्लेमप्सिया और एक्लम्पसिया, मां में मधुमेह, गंभीर जन्म दोष, पोस्टमैच्योरिटी, अज्ञात कारण आदि शामिल हैं।


title: स्टिल बर्थ

text: नवीनतम आंकड़ों के अनुसार, वर्ष 2021 में वैश्विक मृत जन्म दर प्रति 1,000 कुल जन्मों पर 13.9 थी। यह कुल 72 जन्मों में से 1 के बराबर है, जिसके परिणामस्वरूप एक मृत बच्चा होता है, या हर 16 सेकंड में एक होता है। फिर भी, इस संख्या को कम करके आंका जा सकता है, क्योंकि स्टिलबर्थ को अक्सर कम रिपोर्ट किया जाता है।


title: स्टिल बर्थ

text: स्टिलबर्थ बिना लक्षणों के हो सकता है। लेकिन मुख्य बात यह है कि गर्भवती स्त्री भ्रूण की हलचल महसूस नही कर पाती है। stillbirth के सबसे सामान्य लक्षण निम्नलिखित हैं। हालांकि, प्रत्येक महिला अलग-अलग लक्षणों का अनुभव कर सकती है।


title: स्टिल बर्थ

text: अल्ट्रासाउंड पर भ्रूण की कोई हलचल या दिल की धड़कन नहीं देखी जाती है, जिससे यह निश्चित निदान होता है कि बच्चा अभी भी पैदा हुआ है। अन्य लक्षण स्टिलबर्थ से जुड़े हो भी सकते हैं और नहीं भी।


title: स्टिल बर्थ

text: यह सभी लक्षण (स्टिलबर्थ ) से संबंधित है । यदि इनमें से किसी प्रकार के लक्षण आपको महसूस होते है। तो तुरंत अपने डॉक्टर से मिलना चाहिए।


title: स्टिल बर्थ

text: 1. जन्म विकार (chromosomal abnormality) – महिलाओं को प्रेगनेंसी के दौरान जन्म विकार के चलते मिसकैरेज की संभावना हो सकती है। इसके अतिरिक्त क्रोमोसोमल असामान्‍यता की वजह से स्टिबर्थ की समस्या होती है। 14 प्रतिशत तक स्टिलबर्थ के मामले जन्म विकार एवं genetic condition के कारण होते हैं।


title: स्टिल बर्थ

text: 2. लेबर के समय परेशान – प्रेगनेंसी में डेलेवरी के दौरान तीन में से 1 केश ऐसा भी देखने को मिलता है। कि लेबर पेन से उसको खतरा हो सकता है। क्योंकि प्रीटर्म लेबर, एक से अधिक गर्भ में बच्चे (जुड़वा) और महिला के गर्भ से प्लेसेंटा के हट जाने के कारण गर्भपात जैसी परेशानी होती है। प्रेगनेंसी के 20वीं हफ्ते में या उससे पहले लेबर कॉम्पि्लेशन (labor complication) भी जिम्मेदार होता है।


title: स्टिल बर्थ

text: 3. इंफेक्शन – गर्भवती महिलाओं में कुछ ऐसे संक्रमण भी जिम्मेदार होते है। जो stillbirth का कारण बनते हैं। प्रेगनेंसी में यौन संचारित रोगों के कारण इंफेक्शन होने की संभावना होती है। करीब 13 प्रतिशत स्टिलबर्थ के मामले इंफेक्शन की वजह से होते हैं। क्योंकि जब प्रेगनेंसी के समय महिलाओं के अम्बिलिकल कॉर्ड में परेशानी होती है। तो ऐसी स्थिति में शिशु पेट में ही दम तोड देता है।


title: स्टिल बर्थ

text: 4. डेलीवरी की डेट आगे बढ़ जाना – कुछ शोध ऐसे भी देखने को मिले हैं। जिसमें यदि डेलीवरी की डेट ओवरी हो जाती है। और प्रेगेनेंसी 42 हफ्ते पार कर जाती है। तो ऐसे में भी स्टिलबर्थ का खतरा बढ़ जाता है। क्योंकि यह वह समय होता है। जब भ्रूण को प्लेसेंटा का सहयोग नही मिल पाता है। और प्लेसेंटा की क्षमता कमजोर होने लगती है। इस कारण से सभी डॉक्टर 42 हफ्ते से पहली की डेलीवरी की सलाह देते हैं।


title: स्टिल बर्थ

text: 5. चिकित्सीय परिस्थितियां – गर्भवती महिलाओं में बहुत सारी स्वास्थ्य समस्याएं हो सकती है। जिसके कारण भी स्टिलबर्थ का खतरा बढ़ जाता है। यदि प्रेगनेंसी के दौरान महिला को ऑटो इम्यून जैसी कोई समस्या लुपस, रक्त विकार, मधुमेह, उच्च रक्तचाप और ओबेसिटी से जुडी दिक्कतें हो । तो बच्चे को गर्भ में खतरा हो सकता है। जो स्टिलबर्थ का कारण बनता है। इनसे संबंधित यदि किसी भी प्रकार की समस्या का गर्भवती महिला सामना करती है। तो तुरंत डॉक्टर से मिलना चाहिए। और जांच करवानी चाहिए।


title: स्टिल बर्थ

text: कुछ और भी अन्य कारण हो सकते है। जिनका असर भी महिला की प्रेगनेंसी को प्रभावित कर सकता है। जैसे यदि आप आर्थिक, भावनात्मक, तनाव या कुछ व्यक्तिगत मामलों के चलते परेशानी रहती है। तो इसका प्रभाव भी गर्भ में पल रहे बच्चे की सेहत के ऊपर होता है। ऐसे में भी स्टिलबर्थ होने की संभावना होती है। परंतु ऐसे केश बहुत कम ही देखने को मिलते है।


title: स्टिल बर्थ

text: प्रेगनेंसी के दौरान अधिक पेन किलर (दर्द निवारक) दवाएं लेने या फिर सिगरेट, तम्बाकू या शराब सेवन की आदि है। तो भी stillbirth हो सकती है। ऐसे में स्टिलबर्थ की संभावना अधिक बढ़ जाती है। क्योंकि आप जो धूम्रपान करती है। उसको गर्भ में पल रहा शिशु सहन नही कर सकता है। जिससे वह गर्भ में ही मर जाता है। इसलिए गर्भवती होने या प्रेगनेंसी प्लानिंग से पूर्व ऐसी किसी भी प्रकार की बुरी आदतों का परित्याग (छोड) देना चाहिए।


title: ब्रम्हाणी नदी

text: ब्राह्मणी नदी का उदगम दुमका ज़िले के उत्तर में स्थित दुधवा पहाड़ी से होता है। यह दामिनी-ए-कोह में झिलीमिली और मोसनिया बंग्ला होते हुए बहती है। यह दरिन मौलेश्वर के पास दुमका ज़िले को छोड़कर झारखण्ड से बाहर निकलती हुई नलहाती रेलवे स्टेशन के पास गंगा में मिल जाती है। ब्राह्मणी नदी की प्रमुख सहायक नदियों में गुमरो और एरो हैं।


title: मलाजखंड

text: मलाजखंड (Malajkhand) भारत के मध्य प्रदेश राज्य के बालाघाट ज़िले में स्थित एक नगर है। यहाँ एक महत्वपूर्ण ताम्बे की खान है।


title: रेशमा

text: रेशमा (c.1947 – 3 नवम्बर 2013) सितारा-ए-इम्तियाज़ से सम्मानित पाकिस्तानी लोक गायिका थीं। वो भारत में भी काफ़ी लोकप्रिय थी। उनका 3 नवम्बर 2013 को पाकिस्तान के लाहौर में निधन हो गया।


title: रेशमा

text: रेशमा का जन्म राजस्थान राज्य की रतनगढ़ तहसील के लोहा गाँव में लगभग १९४७ में एक बंजारों के परिवार में हुआ। वह एक बंजारा जनजाति से थी जो उनके पिता इस्लाम में परिवर्तित हो गए थे। उनकी बंजारा जनजाति भारत के विभाजन के तुरंत बाद कराची चली गई। भारत विभाजन के कुछ देर बाद उनका परिवार पाकिस्तान में जा बसा। उनका कहना है कि शास्त्रीय संगीत में उनको कोई शिक्षा हासिल नहीं हुई। रेशमा नें एक इंटरव्यू में कहा है के "मेरा जन्म बीकानेर राजस्थान के पास एक क़स्बे में एक सौदागरों के परिवार में हुआ। जन्म का साल तो मुझे मालूम नहीं लेकिन मुझे बताया गया के जब मुझे १९४७ में पाकिस्तान लाया गया तो मेरी चंद माह की ही उम्र थी। मेरे परिवार वाले बीकानेर से ऊँट ले जाकर और जगहों पर बेचते थे और वहां से गाय-बकरियां वापस ला कर घर के पास बेचते थे। मैं बंजारों के एक बड़े क़बीले से हूँ और मेरा परिवार हमेशा इधर से उधर सफ़र ही करता रहता था। हम में से कईं अब लाहौर और कराची में बस गए हैं लेकिन जब भी हमें फिर सफ़र याद आता है हम बोरिया-बिस्तर बाँध के चल देतें हैं।"


title: रेशमा

text: रेशमा अनपढ़ थी और अनौपचारिक तरीक़े से बोलती थी। उन्होंने हमेशा भारत-पाकिस्तान मित्रता को बढ़ाने की बात की थी। रेशमा ने सुश्री इन्दिरा गान्धी के सामने भी गाया था। रेशमा ठेठ पंजाबी बोलतीं थीं। १९४७ के विभाजन के बाद, जनवरी २००६ में जब पंजाब के दोनों हिस्सों के बीच लाहोर-अमृतसर बस पहली बार चली तो सबसे पहली बस पर २६ यात्री थे, जिसमे से १५ पाकिस्तान सरकार के अफ़सर थे। बाक़ी यात्रियों में से ७ रेशमा और उनके परिवारजन थे।


title: रेशमा

text: रेशमा सब से पहले रेडियो पाकिस्तान पर गाने गाकर मशहूर हुईं थीं। उनके सब से जाने माने गानों में ""दमादम मस्त क़लन्दर"", ""हाय ओ रब्बा, नहियो लाग्दा दिल मेरा"", ""सुन चरख़े दी मिट्ठी-मिट्ठी कूक माहिया मईनु याद आउंदा"", ""वे मैं चोरी-चोरी"" और ""अक्खियाँ नूं रैह्न दे अक्खियाँ दे कोल"" शामिल हैं। ""अक्खियाँ नूं रैह्न दे अक्खियाँ दे कोल"" को राज कपूर ने १९७३ में बनी फ़िल्म बॉबी में हिन्दी में अनुवादित कर के ""अक्खियों को रहने दे अक्खियों के पास"" के रूप में डाला। धीरे-धीरे रेशमा के गाने सीमा पार कर के भारत में लोकप्रिय होने लगे। १९८०-९० के अरसे में जब भारत-पाकिस्तान के दरमयान कलाकारों को आने-जाने की कि अनुमति दी गयी, तो रेशमा नें भारत में गाने गाये। सुभाष घई नें अपनी फ़िल्म 'हीरो' में उनसे ""लम्बी जुदाई"" गवाया जो बहुत प्रसिद्ध हुआ।


title: अमित पंघाल

text: सूबेदार अमित पंघाल (जन्म १६ अक्टूबर १९९५) एक भारतीय सेना के जूनियर कमीशंड अधिकारी (जेसीओ) और एक शौकिया मुक्केबाज हैं। उन्होंने फ्लाईवेट डिवीजन में 2019 AIBA विश्व मुक्केबाजी चैंपियनशिप में रजत पदक जीता। पंघाल ने 2018 एशियाई खेलों में स्वर्ण पदक जीता था। अमित पंघाल ने 52 किग्रा वर्ग में शीर्ष वरीयता प्राप्त की है। अमित पंघाल एशियाई खेलों के चैंपियन और विश्व चैंपियनशिप के रजत पदक विजेता हैं। एशियाई एलीट बॉक्सिंग चैंपियनशिप पंघाल अपने स्वर्ण पदक की रक्षा करने में विफल रहे, जो उन्होंने 2019 में जीता, दूसरे स्थान पर रहने के लिए ओलंपिक और विश्व चैंपियन उज्बेकिस्तान के शाखोबिदीन जोइरोव के खिलाफ- दुबई में सबसे अच्छा।


title: अमित पंघाल

text: अमित पंघाल का जन्म 16 अक्टूबर 1995 को हरियाणा के रोहतक जिले के मायना गांव में हुआ था। उनके पिता विजेंदर सिंह पंघाल, मायना में एक किसान हैं, जबकि उनके बड़े भाई, अजय पंघाल, जो भारतीय सेना में काम करते हैं। पूर्व शौकिया मुक्केबाज अजय ने 2007 में सर छोटूराम बॉक्सिंग अकादमी में अमित को बॉक्सिंग के लिए प्रेरित किया।


title: अमित पंघाल

text: मार्च 2018 तक, पंघाल एक जूनियर कमीशन अधिकारी (JCO) के रूप में भारतीय सेना की सेवा कर रहा है। वह 22वीं बटालियन द महार रेजिमेंट में सेवारत हैं।


title: अमित पंघाल

text: पंघाल ने 2017 में राष्ट्रीय मुक्केबाजी चैंपियनशिप में अपनी पहली उपस्थिति में स्वर्ण पदक जीता। उन्होंने मई 2017 में ताशकंद में 2017 एशियाई एमेच्योर मुक्केबाजी चैंपियनशिप के लाइट फ्लाईवेट वर्ग में कांस्य पदक जीता और 2017 एआईबीए विश्व मुक्केबाजी चैंपियनशिप के लिए क्वालीफाई किया, जहां उन्हें उज्बेकिस्तान के हसनबॉय दुस्मातोव द्वारा क्वार्टर फाइनल में हराया गया था।


title: अमित पंघाल

text: फरवरी 2018 में, पंघाल ने सोफिया में स्ट्रैंड्ज़ा कप में स्वर्ण पदक जीता। उन्होंने 2018 राष्ट्रमंडल खेलों में लाइट फ्लाईवेट वर्ग में रजत पदक जीता। अप्रैल 2019 में उन्होंने कोरियाई मुक्केबाज किम इन-क्यू (कांस्य पदक विजेता विश्व मुक्केबाजी चैंपियनशिप 2017) से हराकर बैंकॉक में एशियाई मुक्केबाजी चैम्पियनशिप 2019 में स्वर्ण पदक जीता।


title: अमित पंघाल

text: 11 सितंबर 2018 को, उन्हें एशियाई खेलों में उनके शानदार प्रदर्शन को देखते हुए बॉक्सिंग फेडरेशन ऑफ इंडिया द्वारा सिफारिश पर अर्जुन पुरस्कारों के लिए नामांकित किया गया था। फरवरी 2019 में, अमित पंघाल ने सोफिया में स्ट्रैंडज़ा कप में लगातार (2018, 2019) स्वर्ण पदक जीतकर कप का सफलतापूर्वक बचाव किया।


title: अमित पंघाल

text: 21 सितंबर 2019 को, वह 2019 AIBA विश्व मुक्केबाजी चैंपियनशिप में रजत पदक जीतने वाले पहले भारतीय मुक्केबाज बने. । पंघाल 52 किग्रा वर्ग के फाइनल में उज्बेकिस्तान के शाखोबिदीन जोइरोव से 0-5 से हार गए, उन्हें रजत पदक से संतोष करना पड़ा।


title: अमित पंघाल

text: मार्च २०२० में, पंघाल ने ५२ किग्रा क्वार्टर फाइनल में फिलीपींस के कार्लो पालम को हराकर २०२० टोक्यो ओलंपिक के लिए क्वालीफाई किया.। दिसंबर में, पंघाल ने जर्मनी के कोलोन में आयोजित बॉक्सिंग विश्व कप 2020 में स्वर्ण पदक जीता था। जर्मनी के उनके प्रतिद्वंद्वी अर्गिष्टी टर्टेरियन ने उन्हें वाकओवर भी दिया था.


title: गौला नदी

text: गौला नदी (Gaula River) भारत के उत्तराखण्ड राज्य में बहने वाली एक नदी है। लगभग 500 किमी (310 मील) लंबी इस नदी को किच्छा नाम से भी जाना जाता है। यह नदी उत्तराखण्ड राज्य में सात ताल से निकल कर उत्तर प्रदेश में बरेली से 15 किमी (9.3 मील) उत्तर-पश्चिम में रामगंगा नदी में मिल जाती है। इसका मूल उद्गम भीडापानी, मोरनौला-शहरफाटक की ऊंची पर्वतमाला के जलस्रोतों से होता है। उसके बाद भीमताल, सात ताल की झीलों से आने वाली छोटी नदियों के मिलने से यह हैड़ाखान तक काफ़ी बड़ी नदी बन जाती है। काठगोदाम, हल्द्वानी, किच्छा, शाही इत्यादि नगर इसके तट पर बसे हैं।


title: गौला नदी

text: पिछले कई वर्षों में, भू-क्षरण और वनों की कटाई से गौला का जलग्रह भूस्खलन के लिए प्रवण बन गया है। वर्षा में गिरावट आने से, इसके प्रवाह में भी कमी आई है। हल्द्वानी के समीप मैदान पर आने के बाद गौला नदी का किनारा, अत्यधिक खनन के चलते भी क्षरण का सामना कर रहा है।


title: दौसा लोक सभा निर्वाचन क्षेत्र

text: दौसा लोकसभा अनुसूचित जनजाति के लिए आरक्षित सीट है।दौसा लोकसभा में दौसा जिले की पाँच विधानसभा(दौसा,लालसोट,बांदीकुई,महुवा,सिकराय),जयपुर जिले की दो विधानसभा(बस्सी,चाकसू) व अलवर जिले की एक विधानसभा(थानागाजी)आती है। जातीय समीकरण की बात करे तो दौसा लोकसभा में तीन लाख पैसठ हजार मीणा ,2 लाख 25 हज़ार गुर्जर,85 हज़ार जाट(चाकसू में 45 हज़ार,बस्सी में 20 हज़ार ,18 हज़ार थानागाजी व बाकी अन्य),1 लाख हरियाणा समाज(48 हज़ार बस्सी व बाकी थानागाजी,बांदीकुई और दौसा विधानसभा में),माली 1 लाख 5 हज़ार,बैरवा(अनुसूचित जाति) दो लाख व बाकी 1 लाख 70 हज़ार अन्य अनुसूचित जातियाँ(कुल लगभग 4 लाख अनुसूचित जाति) के मतदाता है।


title: प्रोटिओमिक्स

text: प्रोटिओमिक्स (Proteomics) जीव-शरीरों की कोशिकाओं में पाए जाने वाले प्रोटीनों के अध्ययन से सम्बन्धी विज्ञान है। इसमें प्रोटीनों का विभिन्न अवस्थाओं में, एक ही समय में, तथातीव्र गति से विश्लेषण किया जाता है। इससे कोशिकाओं में प्रोटीनों की अंतःस्थितियों का मानचित्र तैयार किया जा सकता है । जीव शरीर में अनेक प्रकार के प्रोटीन होते हैं। प्रोटीनों में अमीनो अम्लों की लम्बी श्रंखलाएँ होती हैं, तथा वे २० विभिन्न अमीनो अम्लों द्वारा निर्मित होतीं हैं। प्रत्येक अमीनो अम्ल के रासायनिक गुण भिन्न होते हैं, तथा उनका विभिन्न प्रोटीनों में अनुक्रम भी भिन्न भिन्न होता है। इसके कारण प्रत्येक प्रोटीन की सरंचना विशिष्ट होती है, जो उसके द्वारा किए जाने वाले कार्य के लिए हर प्रकार से उपयुक्त होती है। प्रोटीन किसी जीव की जीवन क्षमता और कोशिकीय क्रियाकलापों के लिए प्रत्यक्ष रूप से उत्तरदायी होते हैं।


title: प्रोटिओमिक्स

text: जीव विज्ञान में जीन और जीनोम का महत्व किसी भवन की नींव की तरह होता है। अतः जीनोम परियोजना के द्वारा मिलने वाली सूचना अति महत्वपूर्ण होती है। प्रोटिओमिक्स विधि में हुई प्रगति से हमें यह जानने में सहायता मिलेगी कि किस प्रकार विभिन्न रोग उत्पन्न होते हैं तथा किस प्रकार इनके विरुद्ध कार्य करने के लिए नई औषधियों का निर्माण किया जा सकता है। इस प्रकार प्रोटिओमिक्स का उपयोग किसी रोग से संबंधित प्रोटीन की पहचान करने में किया जाता है, जिसे हम "रोग संकेतक" (disease marker, डिज़ीज़ मार्कर) कहते हैं।


title: प्रोटिओमिक्स

text: कैंसर, हृदय रोग आदि रोगों को समझना, तथा किसी पोषण स्तर का अध्ययन करने के लिएभी प्रोटिओमिक्स का भारी उपयोग होता है। वनस्पति शास्त्र में प्रोटिओमिक्स विधि किसी पौधे और प्रजाति के लक्षणों का वर्णन करने, एक प्रकार के पौधे में आनुवंशिक भिन्नता का अनुमान लगाने तथा पर्यावरणीय तनाव से प्रभावित प्रोटीनों की पहचान में उपयोगी देखी गई है। अतं भविष्य में प्रोटिओमिक्स से जीव विज्ञान अनुसंधान को एक नई दिशा प्राप्त होगी और मानव रोग संबंधित अनुसंधान में उसे एक प्रभावशाली स्थान प्राप्त होगा।


title: सीमा सिंह

text: सीमा सिंह (जन्म ११ जून १९९०) एक भारतीय फिल्म अभिनेत्री, नर्तक, मॉडल और टेलीविजन प्रस्तोता है। वह भोजपुरी सिनेमा में सबसे प्रसिद्ध आइटम गाना नर्तकियों में से एक है और उन्हें 'आइटम क्वीन' भी कहा जाता है। उन्होंने ५०० से भी अधिक फिल्मों में कार्य किया है।


title: सीमा सिंह

text: वह देश के सबसे लोकप्रिय और आकर्षक व्यक्तित्वों में से एक है। सिंह ने भोजपुरी फिल्म में कैरियर की स्थापना की, और कई पुरस्कार जीते, जिसमें भोजपुरी फिल्म अवॉर्ड्स भी शामिल हैं।


title: सीमा सिंह

text: "देनिक भास्कर", ये हैं भोजपुरी फिल्मों की आइटम क्वीन, सलमान की मां को मानती है रोल मॉडल, जुलाई १४, २०१६


title: फ़ज़ले हक़ खैराबादी

text: अल्लामा फ़ज़ले-हक़ खैराबादी (1797-1861) अल्लामा फज़ले हक खैराबादी प्रथम स्वतंत्रता संग्राम 1857 के क्रान्तिकारी, तर्कशास्त्री व उर्दू अरबी, फारसी के प्रसिद्ध शायर थे। उनका जन्म 1797 ई• में उत्तर प्रदेश राज्य के ज़िला सीतापुर के शहर खैराबाद में हुआ था।


title: फ़ज़ले हक़ खैराबादी

text: शिक्षा सम्पन्न होने के पश्चात वह खैराबाद में ही अध्यापन कार्य करने लगे और फिर 1816 ई• में उन्नीस वर्ष की आयु में ब्रिटिश सरकार में नौकरी कर ली। लेकिन एक ऐसा समय आया जब उन्होंने नौकरी नहीं करने का मन बना लिया और 1831 ई• में सरकारी नौकरी छोड़ दी। नौकरी छोड़ने के पश्चात वह दिल्ली के मुग़ल दरबार में कामकाज देखने लगे और शायरो की महफिलें से वाबस्ता होने लगे।


title: फ़ज़ले हक़ खैराबादी

text: 1857 के दौर में जब ईस्ट इंडिया कंपनी के ज़ुल्मो की हद हो गई तो हिन्दुस्तान के राजा-महाराजाओं व महारानियो तथा नवबो व मौलवियों द्वारा अंग्रेजों को देश से बाहर निकलने का प्रयास किया और ज़बरदस्त विद्रोह की योजना बनाई। जिसका नेतृत्व क्रांति के महानायक मुग़ल सम्राट बहादुर शाह जफर द्वारा किया गया और अल्लामा फज़ले हक खैराबादी ने अहम भूमिका निभाई ।


title: फ़ज़ले हक़ खैराबादी

text: अल्लामा फज़ले हक खैराबादी द्वारा अंग्रेजों के खिलाफ जेहाद का फतवा देकर मुस्लिम समुदाय को अंग्रेजों के खिलाफ विद्रोह में शामिल होने की अपील की। जिसका लाभ मुगल सम्राट बहादुर शाह ज़फर व अन्य विद्रोही नेताओं को मिला।


title: फ़ज़ले हक़ खैराबादी

text: मौलाना द्वारा फतवा जारी करने के बाद से ही अंग्रेज़ो द्वारा उनकी तलाश शुरू हो गई। 1857 की क्रांति असफल हो जाने के बाद मौलाना बचते बचाते दिल्ली से खैराबाद तशरीफ ले आये। खैराबाद में अंग्रेजों को भनक लग गई और 30 जनवरी 1859 को उन्हें खैराबाद से गिरफ्तार कर लिया गया।


title: फ़ज़ले हक़ खैराबादी

text: खैराबाद से उन्हें लखनऊ सेंशन कोर्ट ले जाया गया और वहीं पर मुकदमा चलाया गया। इस मुकदमे की पैरवी उन्होंने खुद की। कोई वकील नियुक्त नहीं किया। मौलाना पर अग्रेंजों के खिलाफ जेहाद का फतवा जारी करने तथा लोगों को विद्रोह के लिए उकसाने के संगीन आरोप लगाये गये।


title: फ़ज़ले हक़ खैराबादी

text: मुकदमे की बहस के दौरान उन्होंने अपने जुर्म को कुबूल किया पर झूठ नहीं बोला और कहा- हॉ वह फतवा सही है, वह मेरा लिखा हुआ था और आज भी मैं अपने फतवे पर कायम हूं।


title: फ़ज़ले हक़ खैराबादी

text: आरोपो को कुबूल करने के पश्चात उन्हें काला पानी की सज़ा सुनाई गई और सारी जायदाद ज़ब्त करने का आदेश जारी किया गया। अंडमान निकोबार (सेलुलर जेल) में ही 20 अगस्त 1861 ई• में उनका इंतकाल हो गया।


title: फ़ज़ले हक़ खैराबादी

text: अल्लामा साहब ने अपनी शायरी को एक नया मिजाज़ बख्शा है। उन्होंने अपने कलामो में अहसास व जज़्बात का बेहद इज़हार किया है। अल्लामा का नाम ऊर्दू ,फारसी व शायरी की तारीख में सुनहरे हुरूफो मे लिखा जायेगा क्योंकि उन्होंने अपनी पूरी ज़िन्दगी ऊर्दू,फारसी भाषा के लिए खिदमते अंजाम दी।


title: समुद्री शैवाल

text: समुद्री खरपतवार (Seaweed) समुद्र के नितल में स्थित बहुकोशीय शैवाल (एल्गी) हैं। इसके अन्तर्गत लाल, भूरे तथा हरे शैवाल की कुछ प्रजातियाँ आती हैं। समुद्री खरपतवारों को उपयोग के अनुसार भी वर्गीकृत किया जाता है, जैसे- खाद्य, चिकित्सीय, उर्वरक, फिल्टरण या औद्योगिक उपयोग के समुद्री खरपतवार। Ajay bhargav करनाल


title: बनारसीदास चतुर्वेदी

text: पण्डित बनारसीदास चतुर्वेदी (२४ दिसम्बर, १८९२ -- २ मई, १९८५) प्रसिद्ध हिन्दी लेखक एवं पत्रकार थे। वे राज्यसभा के सांसद भी रहे। उनके सम्पादकत्व में हिन्दी में कोलकाता से 'विशाल भारत' नामक हिन्दी मासिक निकला। पं॰ बनारसीदास चतुर्वेदी जैसे सुधी चिंतक ने ही साक्षात्कार की विधा को पुष्पित एवं पल्लवित करने के लिए सर्वप्रथम सार्थक कदम बढ़ाया था। उनकी साहित्यिक सेवाओं के लिए उन्हें पद्मभूषण से सम्मानित किया गया था।


title: बनारसीदास चतुर्वेदी

text: वे अपने समय का अग्रगण्य संपादक थे तथा अपनी विशिष्ट और स्वतंत्र वृत्ति के लिए जाने जाते हैं। उनके जैसा शहीदों की स्मृति का पुरस्कर्ता (सामने लाने वाला) और छायावाद का विरोधी समूचे हिंदी साहित्य में कोई और नहीं हुआ। उनकी स्मृति में बनारसीदास चतुर्वेदी सम्मान दिया जाता है। कहते हैं कि वे किसी भी नई सामाजिक, सांस्कृतिक, साहित्यिक या राष्ट्रीय मुहिम से जुड़ने, नए काम में हाथ डालने या नई रचना में प्रवृत्त होने से पहले स्वयं से एक ही प्रश्न पूछते थे कि उससे देश, समाज, उसकी भाषाओं और साहित्यों, विशेषकर हिंदी का कुछ भला होगा या मानव जीवन के किसी भी क्षेत्र में उच्चतर मूल्यों की प्रतिष्ठा होगी या नहीं?


title: बनारसीदास चतुर्वेदी

text: सन 1892 ई में 24 दिसंबर को उत्तर प्रदेश के फिरोजाबाद में जन्मे चतुर्वेदी जी 1913 में इंटर की परीक्षा पास करने के बाद पास ही स्थित फर्रुखाबाद के गवर्नमेंट हाईस्कूल में तीस रुपये मासिक वेतन पर अध्यापक नियुक्त हो गए। लेकिन अभी कुछ ही महीने बीते थे कि उनके गुरु पंडित लक्ष्मीधर वाजपेयी ने उन्हें अध्यापन छोड़कर आगरा आने और ‘आर्यमित्र’ संभालने का आदेश सुना दिया। लक्ष्मीधर जी उन दिनों आगरा से आर्यमित्र निकालते थे। वास्तव में, वाजपेयी द्वारिकाप्रसाद सेवक के बुलावे पर उनके मासिक ‘नवजीवन’ के संपादक बनने वाले थे और ‘आर्यमित्र’ को ऐसे संपादक के हवाले कर जाना चाहते थे, जो उनके भरोसे पर खरा उतर सके।


title: बनारसीदास चतुर्वेदी

text: चतुर्वेदी जी लक्ष्मीधर वाजपेयी की आज्ञा शिरोधार्य भी कर ली थी, लेकिन इसी बीच उन्हें इन्दौर के उस डेली कॉलेज में नियुक्ति का आदेश मिल गया। चतुर्वेदी जी को इंदौर में पहले तो डाॅ. संपूर्णानन्द का साथ मिला, जो उसी कॉलेज में शिक्षक थे, फिर वहां हिंदी साहित्य सम्मेलन आयोजित हुआ तो उसकी अध्यक्षता करने आए महात्मा गांधी के सान्निध्य व संपर्क ने उनकी लगातार बेचैन रहने वाली सेवाभावना व रचनात्मकता को नए आयाम दिए।


title: बनारसीदास चतुर्वेदी

text: महात्मा गांधी ने 1921 में गुजरात विद्यापीठ की स्थापना की तो उनके आदेश पर चतुर्वेदी जी अपनी सेवाएं अर्पित करने वहां चले गए। इससे पहले गांधीजी ने चतुर्वेदी जी से हिंदी को राष्ट्रभाषा के तौर पर प्रतिष्ठित करने के अपने अभियान के संदर्भ में देश भर से अनेक मनीषियों के अभिप्राय एकत्र करवाए, जिसको पुस्तकाकार प्रकाशित किया गया।


title: बनारसीदास चतुर्वेदी

text: चतुर्वेदी जी ने फर्रुखाबाद में अपने अध्यापन काल में ही तोताराम सनाढ्य के लिए उनके संस्मरणों की पुस्तक 'फिज़ी द्वीप में मेरे 21 वर्ष' लिख डाली थी और तभी 'आर्यमित्र', 'भारत सुदशा प्रवर्तक', 'नवजीवन' और 'मर्यादा' आदि उस समय के कई महत्वपूर्ण पत्र-पत्रिकाओं में उनके लेख आदि छपने लगे थे। 'फिज़ी द्वीप में मेरे 21 वर्ष' के संस्मरणों में उस द्वीप पर अत्यंत दारुण परिस्थितियों में काम करने वाले भारत के प्रवासी गिरमिटिया मजजदूरों की त्रासदी का बड़ा ही संवेदनाप्रवण चित्रण था। बाद में चतुर्वेदी जी ने सीएफ एंड्रयूज़ की माध्यम से इन मजदूरों की दुर्दशा का अंत सुनिश्चित करने के लिए बहुविध प्रयत्न किए। काका कालेलकर के अनुसार राष्ट्रीयता के उभार के उन दिनों में एंड्रयूज़ जैसे विदेशी मनीषियों और मानवसेवकों का सम्मान करने का चतुर्वेदी जी का आग्रह बहुत सराहनीय था। एंड्रयूज़ के निमंत्रण पर वे कुछ दिनों तक रवीन्द्रनाथ ठाकुर के शांति निकेतन में भी रहे थे। वे एंड्रयूज़ को ‘दीनबंधु’ कहते थे और उन्होंने उनके व्यक्तित्व व कृतित्व पर एक अन्य लेखक के साथ मिलकर अंग्रेज़ी में भी एक पुस्तक लिखी है, जिसकी भूमिका महात्मा गांधी द्वारा लिखी गई है।


title: बनारसीदास चतुर्वेदी

text: लेकिन शिक्षण का काम उन्हें इस अर्थ में कतई रास नहीं आ रहा था कि उसमें ठहराव बहुत था जबकि उनकी रचनात्मक प्रवृत्ति को हर कदम पर एक नई मंजिल की तलाश रहती थी। अंततः एक दिन उन्होंने गुजरात विद्यापीठ से अवकाश लेकर पूर्णकालिक पत्रकार बनने का निर्णय कर डाला। कोलकाता से प्रकाशित मासिक ‘विशाल भारत’ ने उनके संपादन में अपना स्वर्णकाल देखा। उस समय का बिरला ही कोई हिंदी साहित्यकार होगा, जो अपनी रचनाएं ‘विशाल भारत’ में छपी देखने का अभिलाषी न रहा हो।


title: बनारसीदास चतुर्वेदी

text: चतुर्वेदी जी के प्रिय अंग्रेज़ी पत्र ‘मॉडर्न रिव्यू’ के मालिक और प्रतिष्ठित पत्रकार रमानन्द चट्टोपाध्याय ही ‘विशाल भारत’ के भी मालिक थे। वे चतुर्वेदी जी की संपादन कुशलता और विद्वता के कायल थे और चतुर्वेदी जी भी उनका बहुत सम्मान करते थे, लेकिन संपादकीय असहमति के अवसरों पर मजाल क्या कि चतुर्वेदी जी उनका लिहाज करें। ऐसे कई अवसर चर्चित भी हुए।


title: बनारसीदास चतुर्वेदी

text: चतुर्वेदी जी गणेशशंकर विद्यार्थी को महात्मा गांधी के बाद अपने पत्रकारीय जीवन की सबसे बड़ी प्रेरणा मानते थे, जिनकी उन्होंने जीवनी भी लिखी है।


title: बनारसीदास चतुर्वेदी

text: 1930 में उन्होंने ओरछा नरेश वीरसिंह जू देव के प्रस्ताव पर टीकमगढ़ जाकर ‘मधुकर’ नाम के पत्र का संपादन किया। नरेश ने उन्हें उनके निर्विघ्न व निर्बाध संपादकीय अधिकारों के प्रति आश्वस्त कर रखा था लेकिन बाद में उन्होंने पाया कि चतुर्वेदी जी ‘मधुकर’ को राष्ट्रीय चेतना का वाहक और सांस्कृतिक क्रांति का अग्रदूत बनाने की धुन में किंचित भी ‘दरबारी’ नहीं रहने दे रहे, तो उसका प्रकाशन रुकवा दिया।


title: बनारसीदास चतुर्वेदी

text: भारत के स्वतन्त्र होने के पश्चात चतुर्वेदी जी बारह वर्ष तक राज्यसभा के मनोनीत सदस्य रहे और 1973 में उन्हें पद्मभूषण से सम्मानित किया गया।


title: बनारसीदास चतुर्वेदी

text: 2 मई, 1985 को इस दुनिया से विदा लेने से पहले उन्होंने अपने खाते में ‘साहित्य और जीवन’, ‘रेखाचित्र’, ‘संस्मरण’, ‘सत्यनारायण कविरत्न’, ‘भारतभक्त एंड्रयूज़’, ‘केशवचन्द्र सेन’, ‘प्रवासी भारतवासी’, ‘फिज़ी में भारतीय’, ‘फिज़ी की समस्या’, ‘हमारे आराध्य’ और ‘सेतुबंध’ जैसी रचनाएं जमा कर ली थीं।


title: बनारसीदास चतुर्वेदी

text: उन्होंने कई विदेशयात्राएं कीं और देश-विदेश में अनेक सामाजिक, सांस्कृतिक व साहित्यिक संस्थाओं और प्रतिभाओं के पुष्पन-पल्लवन में भी विशिष्ट योग दिया।


title: बनारसीदास चतुर्वेदी

text: भारतीय क्रांतिकारी आंदोलन के लोकप्रिय लेखक सुधीर विद्यार्थी कहते हैं कि वे 1972 में चतुर्वेदी जी द्वारा संपादित आगरा के ‘युवक’ मासिक के ‘स्वतंत्रता संग्राम योद्धांक’ से प्रेरित होकर ही क्रांतिकारियों की कीर्ति रक्षा के मिशन में लगे। वे चतुर्वेदी जी को अपना ‘गुरुवर’ बताते हैं और स्बयं को उनका ‘प्रिय विद्यार्थी’।


title: खन्ना

text: खन्ना खत्री का गोत्र/उपजाति है। इसका प्रयोग उपनाम के रूप में होता है। इस उपनाम वाले उल्लेखनीय लोगों की सूची जिनका इस जाति से सम्बद्ध हो भी सकता और नहीं भी, निम्नलिखित है:-


title: शुभेन्दु अधिकारी

text: शुभेन्दु अधिकारी एक भारतीय राजनेता हैं। वे भारत की १५वीं और १६वीं लोकसभा में सांसद थे। इसके बाद वे ममता बनर्जी की सरकार में मन्त्री भी रहे। किन्तु मार्च-अप्रैल सन 2021 के पश्चिमी बंगाल विधानसभा चुनाव में वे नन्दीग्राम (विधानसभा निर्वाचन क्षेत्र) प्रत्याशी हैं जहाँ उन्होंने वर्तमान मुख्यमन्त्री ममता बनर्जी को पराजित कर दिया है। 2014 के चुनावों में इन्होंने पश्चिम बंगाल की तामलुक सीट से सर्वभारतीय तृणमूल कांग्रेस की ओर से भाग लिया था।


title: शुभेन्दु अधिकारी

text: वर्तमान में नन्दीग्राम से विधानसभा चुनाव जीतकर ममता बनर्जी को हराया। 27 नवम्बर 2020 को शुभेन्दु अधिकारी ने राज्य मन्त्रिपरिषद से त्याग दे दिया और इसके बाद 16 दिसम्बर को उन्होने विधानसभा से भी त्याग दे दिया। इसके बाद 17 दिसम्बर को उन्होने ममता बनर्जी को पत्र लिखकर तृणमूल की समस्त सदस्यता छोड़ दी।


title: शुभेन्दु अधिकारी

text: 2 मई 2021 विधानसभा सदस्य नन्दीग्राम से भारतीय जनता पार्टी से विजय हासिल की। लेकिन ममता बनर्जी ने इस नतीजे को कलकत्ता उच्च न्यायालय मे चुनौती दी है।


title: मेहदी हसन

text: राजस्थान के झुंझुनूं जिले के लूणा गांव में 18 जुलाई 1927 को जन्में मेहदी हसन का परिवार संगीतकारों का परिवार रहा है। मेहदी हसन के अनुसार कलावंत घराने में वे उनसे पहले की 15 पीढ़ियां भी संगीत से ही जुड़ी हुई थीं। संगीत की आरंभिक शिक्षा उन्होंने अपने पिता उस्ताद अजीम खान और चाचा उस्ताद ईस्माइल खान से ली. दोनों ही ध्रुपद के अच्छे जानकार थे। भारत-पाक बंटवारे के बाद उनका परिवार पाकिस्तान चला गया। वहां उन्होंने कुछ दिनों तक एक साइकिल दुकान में काम की और बाद में मोटर मेकैनिक का भी काम उन्होंने किया। लेकिन संगीत को लेकर जो जुनून उनके मन में था, वह कम नहीं हुआ।


title: मेहदी हसन

text: 1950 का दौर उस्ताद बरकत अली, बेगम अख्तर, मुख्तार बेगम जैसों का था, जिसमें मेहदी हसन के लिये अपनी जगह बना पाना सरल नहीं था। एक गायक के तौर पर उन्हें पहली बार 1957 में रेडियो पाकिस्तान में बतौर ठुमरी गायक पहचान मिली. उसके बाद मेहदी हसन ने मुड़ कर नहीं देखा. फिर तो फिल्मी गीतों और गजलों की दुनिया में वो छा गये।


title: मेहदी हसन

text: 1957 से 1999 तक सक्रिय रहे मेहदी हसन ने गले के कैंसर के बाद पिछले 12 सालों से गाना लगभग छोड़ दिया था। उनकी अंतिम रिकार्डिंग 2010 में सरहदें नाम से आयी, जिसमें फ़रहत शहज़ाद की लिखी "तेरा मिलना बहुत अच्छा लगे है" की रिकार्डिंग उन्होंने 2009 में पाकिस्तान में की और उस ट्रेक को सुनकर 2010 में लता मंगेशकर ने अपनी रिकार्डिंग मुंबई में की. इस तरह यह युगल अलबम तैयार हुआ।


title: मेहदी हसन

text: मेहदी हसन को गायकी के लिये दुनिया भर में कई सम्मान मिले. हजारों ग़ज़लें उन्होंने गाईं, जिनके हजारों अलबम दुनिया के अलग-अलग देशों में जारी हुये. पिछले 40 साल से भी अधिक समय से गूंजती शहंशाह-ए-ग़ज़ल की आवाज की विरासत अब बची हुई है।


title: यूरोपीय अंतरिक्ष अभिकरण

text: यूरोपीय अंतरिक्ष अभिकरण (European Space Agency या ESA; ASE; ) 22 सदस्य देशों का अंतर सरकारी संघठन है जिसका उद्देश्य अंतरिक्ष अन्वेषण है। इसकी स्थापना 1975 में पेरिस में मुख्यालय स्थापित करने के साथ हुई। वर्ष 2018 के अनुसार ईसा के विश्वभर में सदस्यों की संख्ह्या 2200 के लगभग है। वर्ष 2021 के अनुसार ईसा का वार्षिक बजट €6.5 करोड़ है।


title: कम्प्यूटर-साधित अभिकल्प

text: कम्प्यूटर का उपयोग करके किसी डिजाइन का सृजन, परिवर्तन/परिवर्धन, विश्लेषण या इष्टतमीकरण करना कम्प्यूटर-साधित अभिकल्प (Computer-aided design या CAD / कैड) कहलाता है। वर्तमान समय में कम्प्यूटर-साधित अभिकल्पन के लिए अनेकों प्रकार के सॉफ्टवेयर उपलब्ध हैं जिन्हें 'कैड सॉफ्टवेयर' कहा जाता है। इनका उपयोग करके डिजाइन करने वाले व्यक्ति की उत्पादकता बढ़ायी जा सकती है, या डिजाइन की गुणवत्ता में वृद्धि की जा सकती है, या अच्छे दस्तावेज निर्मित कर प्रभावी विचार-विनिमय किया जा सकता है, या विनिर्माण (मैन्युफैक्चरिंग) के लिए डेटाबेस बनाया जा सकता है। कैड का आउटपुट प्रायः इलेक्ट्रॉनिक फाइलों के रूप में होता है या प्रिन्ट-आउट के रूप में होता है। कभी-कभी CADD शब्द का उपयोग किया जाता है, जिसका अर्थ है 'कम्प्यूटर-साधित अभिकल्प एवं ड्राफ्टिंग' (Computer Aided Design and Drafting).


title: कम्प्यूटर-साधित अभिकल्प

text: जो सॉफ्टवेयर इलेक्ट्रॉनिक तंत्र के डिजाइन के लिए उपयोग किए जाते हैं उन्हें इलेक्ट्रॉनिक डिजाइन स्वचालन (electronic design automation) या EDA) कहते हैं। यांत्रिक अभिकल्प के लिए जो सॉफ्टवेयर प्रयुक्त होते हैं उन्हें 'यांत्रिक डिजाइन स्वचाल्न' (mechanical design automation या MDA या कम्प्यूटर-साधित ड्राफ्टिंग (computer-aided drafting / CAD) कहते हैं।


title: मुम्बई मोनोरेल

text: मुम्बई मोनोरेल भारतीय महानगर मुम्बई आधारित मोनोरेल निकाय है जो नगर में सार्वजनिक परिवहन के विस्तार के लिए बनाया गया है। यह परियोजना मुम्बई महानगर प्रदेश विकास प्राधिकरण द्वारा तैयार की गई। यह स्वतंत्र भारत की प्रथम मोनोरेल परियोजना है। इससे पूर्व कुण्डाला वैली रेलवे और पटियाला स्टेट मोनोरेल ट्रेनवेज़ १९२० में बन्द हो गये थे। इसका निर्माण कार्य जनवरी २००९ में आरम्भ हुआ और इसका प्रथम परिचालन रेखा का उद्धघाटन १ फ़रवरी २०१४ को हुआ।


title: मुम्बई मोनोरेल

text: मुम्बई मोनोरेल भारत की बहुप्रतीक्षित पहली मोनोरेल है। इसका उद्घाटन 1 फ़रवरी 2014 को महाराष्ट्र के मुख्यमंत्री पृथ्वीराज चव्हाण ने किया। पहली मोनोरेल मुंबई के वडाला मोनो रेल डिपो से दोपहर 3 बजकर 57 मिनट पर चली और लगभग 15 मिनट का सफर तय करके 4 बजकर 12 मिनट पर चेंबूर पहुंची। 2 फ़रवरी 2014 को इसे आम जनता के लिए खोल दिया गया।


title: मुम्बई मोनोरेल

text: प्रथम चरण में चेंबूर-वडाला के बीच दौड़ने वाली इस मोनोरेल के मार्ग की लंबाई 8.93 किलोमीटर है तथा इसमें सात स्टेशन हैं- वडाला, भक्ति पार्क, मैसूर कॉलोनी, बीपीसीएल, फर्टिलाइजर टाऊनशिप, वीएनपी-आरसी मार्ग जंक्शन और चेंबूर। रेल 31 से 80 किलोमीटर प्रति घंटे की रफ्तार से दौड़ते हुए प्रथम चरण के पूरे मार्ग की यात्रा 15 से 20 मिनट में पूरी करेगी। मुंबई मोनोरेल का किराया 5-19 रुपये रखा गया है।


title: मुम्बई मोनोरेल

text: मोनोरेल के आसमानी नीले, गुलाबी और हरे रंग के हर कोच में 20 यात्रियों के बैठने की जगह है जबकि अधिकतम 568 यात्री ट्रैवेल कर सकते हैं। प्लेटफॉर्मों की न्यूनतम ऊंचाई करीब 5.5 मीटर है। अपने ट्रैक पर आने वाले मोड़ के दौरान 40 डिग्री तक झुक जाती है जिससे इसकी यात्रा के आरामदेह रहने पर प्रश्नचिह्न भी लगाए जा रहे हैं।


title: मुम्बई मोनोरेल

text: दूसरे चरण में वडाला को दक्षिण मुंबई में संत गाडगे महाराज चौक से जोड़ा जाएगा। 19.17 किलोमीटर की यह दूरी मध्य 2015 तक पूरी होने का अनुमान है। पूरी तरह तैयार होने के बाद यह कॉरिडोर, जापान के ओसाका मोनोरेल (23.8 किलोमीटर) के बाद, दुनिया में दूसरा सबसे लंबा मोनोरेल कॉरिडोर होगा।


title: इज़राइल में हिंदू धर्म

text: भट्ठी-हरीश में भक्तों का एक समूह रह रहा है। इज़राइल में एक और वैष्णव समुदाय एरियल में है। इसका नेतृत्व जगदीश और उनकी पत्नी जुगाला-प्रीति द्वारा किया जाता है, और रूस के भक्तों के बढ़ते समुदाय की सेवा करता है जो गंभीर आर्थिक उत्पीड़न से बचने के लिए इज़राइल आते हैं। जुगाला-प्रीति 1996 में तेल अवीव में इस्कॉन केन्द्र में शामिल हुई, गुनावतार और वर्षाभावी द्वारा निर्देशित किए गए हैं|


title: इज़राइल में हिंदू धर्म

text: हिन्दु देश में स्वतनवत्र रूप से अभ्यास करने में सक्षम हैं। यह विशेष रूप से कृष्ण जन्माष्टमी के उत्सवों द्वारा दिखाया गया है। गायन और नृत्य के अलावा, कृष्ण के बचपन की कहानियों के चारों ओर घूमते हुए नाटक चल रहे हैं। इस कार्यक्रम के साथ 108 व्यंजनों का एक त्यौहार है, जो एक संख्या है जिसे वफादार द्वारा पवित्र माना जाता है। आयोजकों ने कहा कि वे कुम्भ से प्रेरित थे और तीन साल पहले इसराइल में कार्यक्रम शुरू किया था। त्योहार के कई आगंतुक भारत आए हैं या यात्रा करने की योजना बना रहे हैं। योग कक्षाएँ लेने और हरे कृष्ण व्याख्यान में भाग लेने वाले कई युवाओं को देखा जा सकता है। उबले चावल और मसूर सूप की सेवा करने वाले भारतीय 'ढाबा' के बाहर लम्बी कतारें मिलेंगी। मध्य आयु वर्ग के जोड़ों, भारतीय कपड़ों में लपेटकर, समुद्र तट पर चले गए|


title: इज़राइल में हिंदू धर्म

text: यह केन्द्र भारत के ऋषिकेश के श्री स्वामी शिवानन्द के प्रत्यक्ष शिष्य स्वामी विष्णुवंवनन्द द्वारा स्थापित शिवानन्द योग वेदान्त सेण्टर इणृटरनेशनल की एक शाखा है। केन्द्र 1971 में खोला गया और तब से केन्द्र अध्ययन के लिए इज़राइल में सबसे बड़ा और सबसे व्यापक स्कूल रहा है


title: द लीज़ेंड ऑफ़ भगत सिंह

text: द लेजेंड ऑफ भगत सिंह ७ जून 2002 में बनी हिन्दी भाषा की फिल्म है। यह हिन्दि एतिहासिक जीवनि फिलम है, जो स्वातन्त्रता सेनानि शहीद भगत सिन्ह पर आधारित है। इस चित्र क निर्माता श्री राजकुमार सन्तोशि है और इस चित्र क मुख्य पात्र को निभाय है श्री अजय देवगन ने निभाया है। इस चित्र को दो देशीय पुरस्कारो से सम्मानित् किय गय था। उन्मे से एक पुरस्कार सर्वश्रेश्ट फीचर फिल्म देशीय पुरस्कार था। इन पुरस्कारो के अलावा, द लेगीन्द ओफ भगत सिन्ह ने थीन फिलमफेर पुरस्कार भि जीते। इनमे से एक, सर्वश्रेश्ट चित्र के लिये क्रिटिक्स अवर्द था। द लीजेन्द ओफ भगत सिन्ह हमे विस्तार में यह बताता है कि कैसे भगत सिन्ह ने ब्रितिश राज के विरुध्द और भरतीय स्वतन्त्र्ता के प्रति कैसा अप्न विचार रुची को विकसित किया। चित्र के शुरुवाद भगत सिन्ह के मर्त्यु और शरीर के निपटान से होति है और फिर उनके जीवन काल का स्मरन किय जाता है। एक ऐतिहासिक, विशाध और देश्भक्ति कि भावना आति है।


title: द लीज़ेंड ऑफ़ भगत सिंह

text: १९०७ में जन्मे भगत सिंह बचपन से ही ब्रिटिश राज के अत्याचारो को देख्ते और् सह्ते आ रहे थे। देश के प्रति आराधना और कर्तव्यपारायण्ता के कारण उन्होने अप्न घर छोड़ दिया और अपने आप को हिन्दुस्तान रिपब्लिक में शामिल कर दिया। वे कई आन्दोलन में भि शामिल हुए।


title: द लीज़ेंड ऑफ़ भगत सिंह

text: पुलिस के हात हुए लाला लजपत राई के मौत क बद्ल लेने के लिये, भगत ने पुलिस अफसर, जोन सौन्डर्स की हत्या में शामिल था। इस हत्या को अञाम देने के लिये, शिवराम राजगुरु और सुखदेव भी उनके साथ थे। उनको एक सेल में बन्ध किय जाता है और बेरहमी से पिट दिय जाता है। वहाँ उन्हे बहुत अतराचार सहने पदे। पर उन्क हौसला रुके नही। जब ब्रिटिश ने व्यापार विवादों और सार्वजनिक सुरक्षा विधेयक का प्रस्थाव किय, तब उन्होने भारतीय सन्सद में बम विस्फोट का योजन बनाया और उसे निष्पादित् किय। खाली बेन्चो पर् बम् फैन्ककर उन्होने सन्सद में शामिल लोगो की सुरक्षा क ख्याल रख। उसे गिरफ्तार किय गया था। लाहोर जेल में भी उन्होने एक आन्दोलन लॉच किया। भगत और उनके साथी मिलकर जेल में एक भूक हर्ताल शुरु किय ताकी सेनानी कैदियों की स्थिति में सुधार लाए। यह भूक हर्ताल ६३ दिन चले। भारतीय स्वतंत्रता। ब्रिटिश ने सौंडर्स हत्या का मामला फिर से शुरु किया। जिसके कारण भगत सिंह, सुखदेव और शिवराम को मौत की सज़ा सुनाई गई।


title: द लीज़ेंड ऑफ़ भगत सिंह

text: इतिहास हमे यह बताता है कि, गान्धी जी चाहे तो इस दिग्गजों के मदद कर सकते थे, पर उन्होने ऐसा नहीं किया। पूरे देश में हल्ला मच गया था। सभी लोग इन दिग्गजों के मौथ पर दुखी थे।


title: द लीज़ेंड ऑफ़ भगत सिंह

text: भगत सिंह क जन्म् २८ सितम्बर स्न् १९०७ में हुअ था। वे भारतीय स्वातन्त्रता आन्दोलन के सबसे प्रभाव्शाली क्रान्तिकारियो में से एक माना जाता है। वह एक भारतीय सोशलिस्ट था। उन्हे अकसर 'शहीद भगत सिन्ह' के नाम से जाने जाते हैं।


title: द लीज़ेंड ऑफ़ भगत सिंह

text: एक सिख परिवार में जन्मे भगत सिन्ह, पहले ही ब्रिटिश राज के खिलाफ गतिविधियो में शामिल थे। एक बच्चे के रूप में भगत ने ब्रिटिश शासकों द्वरा अपने साथी भारतीयो के साथ किये जाने वाले अत्याचारो को देखकर बहुत परेशान होते थे। जब भगत एक किशोरि थे, उन्होने युरोपिअन क्रन्तिकारि आन्दोलनो का बहुत आदर करते थे। इसी बात उन्हे अराजकतावादी और मार्क्सवादी विचारधारा की ओर ले गयी। वे कई क्रान्तिकारी संगठनों में शामिल हो गया थे। उन्हे मोहन्दास करम्छमन्द गान्धी काम और क्रिया से बहुत प्रेरना मिली। पर जब गान्धी ने असहय आन्दोलन का अन्त कर दिय तो भगत को बहुत निराशा हुई। इस्लिये उन्होने हिन्दुस्तान रिपब्लिक असोसिएशन में शामिल हो गये। और बहुत् जल्दी से स्न् १९२८ में असोसिएशन क नाम हिन्दुस्तान सोशलिस्ट रिपब्लिकन असोसिएशन (HSRA) में बदल दिये और असोसिअशन् के मुख्य नेताओ में एक बने।


title: हरिराम व्यास

text: हरिराम व्यास (संवत १५६७ - १६८९) राधावल्लभ सम्प्रदाय के उच्च कोटि के भक्त तथा कवि थे। राघावल्लभीय संप्रदाय के हरित्रय में इनका विशिष्ट स्थान है।


title: हरिराम व्यास

text: भक्तप्रवर व्यास जी का जन्म ओड़छानिवासी श्री सुमोखन शुक्ल के घर मार्गशीर्ष शुक्ला पंचमी, संवत् १५६७ को हुआ था। वे सनाढय शुक्ल ब्राह्मण थे। संस्कृत के अध्ययन में विशेष रुचि होने के कारण अल्पकाल ही में इन्होंने पांडित्य प्राप्त कर लिया। ओड़छानरेश मधुकरशाह इनके मित्रशिष्य थे। व्यास जी अपने पिता की ही भाँति परम् वैष्णव तथा सद्गृहस्थ थे। राधाकृष्ण की ओर विशेष झुकाव हो जाने से ये ओड़छा छोड़कर वृंदावन चले आए। राधावल्लभ संप्रदाय के प्रमुख आचार्य गोस्वामी हितहरिवंश जी के जीवनदशर्न का इनके ऊपर ऐसा मोहक प्रभाव पड़ा कि इनकी अंतर्वृत्ति नित्यकिशोरी राधा तथा नित्यकिशोर कृष्ण के निकुंजलीलागान में रम गई। चैतन्य संप्रदाय के रूप गोस्वामी और सनातन गोस्वामी से इनकी गाढ़ी मैत्री थी। इनकी निधनतिथि ज्येष्ठ शुक्ला ११, सोमवार सं. १६८९ मानी जाती है।


title: हरिराम व्यास

text: इनका धार्मिक दृष्टिकोण व्यापक तथा उदार था। इनकी प्रवृत्ति दाशर्निक मतभेदों को प्रश्रय देने की नहीं थीं। राघावल्लभीय संप्रदाय के मूल तत्त्व - 'नित्यविहार दशर्न' - जिसे 'रसोपासना' भी कहते हैं - की सहज अभिव्यक्ति इनकी वाणी में हुई है। इन्होंने शृंगार के अंतर्गत संयोगपक्ष को नित्यलीला का प्राण माना है। राधा का नखशिख और शृंगारपरक इनकी अन्य रचनाएँ भी संयमित एवं मर्यादित हैं। 'व्यासवाणी' भक्ति और साहित्यिक गरिमा के कारण इनकी प्रौढ़तम कृति है।


title: हरिराम व्यास

text: पहले ये संस्कृत के शास्त्रार्थी पंडित थे और सदा शास्त्रार्थ करने के लिए तैयार रहते थे। एक बार वृंदावन में जाकर गोस्वामी हितहरिवंश जी को शास्त्रार्थ के लिए ललकारा। गोसाईं जी ने नम्र भाव से यह पद कहा -


title: हरिराम व्यास

text: यह पद सुनकर व्यास जी चेत गए और हितहरिवंश जी के अनन्य भक्त हो गए। उनकी मृत्यु पर इन्होंने इस प्रकार अपना शोक प्रकट किया -


title: हरिराम व्यास

text: जब हितहरिवंश जी से दीक्षा लेकर व्यास जी वृंदावन में ही रह गए तब महाराज 'मधुकर साह' इन्हें ओरछा ले जाने के लिए आए, पर ये वृंदावन छोड़कर न गए और अधीर होकर इन्होंने यह पद कहा -


title: हरिराम व्यास

text: व्यास जी के उपास्य श्यामा-श्याम रूप, गुण तथा स्वाभाव सभी दृष्टियों से उत्तम हैं। ये वृन्दावन में विविध प्रकार रास आदि की लीलाएं करते हैं। इन्हीं लीलाओं का दर्शन करके रसिक भक्त आत्म-विस्मृति की आनन्दपूर्ण दशा को सहज ही प्राप्त कर लेते हैं। यद्यपि रधावल्लभ सम्प्रदाय में राधा और कृष्ण को परस्पर किसी प्रकार के स्वकीया या परकीया भाव के बन्धन में नहीं बाँधा गया, किन्तु लीलाओं का वर्णन करते समय कवि ने सूरदास की भाँति यमुना-पुलिन पर अपने उपास्य-युगल का विवाह करवा दिया है।


title: हरिराम व्यास

text: यही कृष्ण और राधा व्यास जी सर्वस्व हैं। इनके आश्रय में ही जीव को सुख की प्राप्ति हो सकती है,अन्यत्र तो केवल दुःख ही दुःख है। इसीकारण अपने उपास्य के चरणों में दृढ़ विश्वास रखकर सुख से जीवन व्यतीत करते हैं:


title: हरिराम व्यास

text: साधना की दृष्टि व्यास जी भक्ति का विशेष महत्त्व स्वीकार किया है है। उनके विचार से व्यक्ति का जीवन केवल भक्ति से सफल हो सकता है :


title: अर्धसैनिक बल

text: अर्धसैनिक बल अर्ध-सैन्यीकरण बल होता है जिसका संगठनात्मक संरचना, रणनीति, प्रशिक्षण, उपसंस्कृति, और (अक्सर) कार्य एक पेशेवर सेना के समान होता है। लेकिन जिसे राज्य की औपचारिक सशस्त्र बलों के हिस्से के रूप में शामिल नहीं किया जाता है।


title: नूरजहाँ का मकबरा

text: नूरजहाँ का मकबरा 17 वीं शताब्दी में मुग़ल बादशाह जहाँगीर की बारहवीं पत्नी नूरजहाँ के लिए बनाया गया था। मुगल वास्तुकला में निर्मित यह मकबरा पाकिस्तान के लाहौर में रावी नदी के पार शाहदरा बाग़ में स्थित है, जहाँ उसके पति जहाँगीर और भाई आसिफ खान की समाधि है। यह मकबरा चार साल में 3 लाख रुपये की लागत से बनाया गया था। लेकिन 18 वीं शताब्दी में अमृतसर में स्वर्ण मंदिर में उपयोग के लिए मकबरे के संगमरमर को लूटा गया था।


title: नूरजहाँ का मकबरा

text: नूरजहाँ जहाँगीर की सबसे प्रिय रानी थी और साथ ही भारतीय इतिहास की सबसे शक्तिशाली महिलाओं में से एक हैं। 1611 और 1627 के बीच अपने शासनकाल के दौरान, उन्होंने प्रभावी रूप से मुगल साम्राज्य का विस्तार किया, और धार्मिक कारणों में योगदान दिया और विदेशी व्यापार को बढ़ावा दिया। 18 साल तक जहाँगीर के साथ रहने के बाद 68 वर्ष की आयु में उसकी मृत्यु हो गई। अधिकांश मकबरे का निर्माण संभवतः उनके जीवनकाल के दौरान किया गया था। तीन लाख रुपये की लागत से मकबरे को बनने में चार साल लगे। मुगल सिंहासन पर शाहजहाँ की चढ़ाई के बाद, उसे 200,000 रुपये का वार्षिक भत्ता प्रदान किया गया।


title: नूरजहाँ का मकबरा

text: नूरजहाँ के मकबरे सहित शाहदरा स्मारकों का पहनावा ब्रिटिश शासन के अधीन था, जब आसिफ खान और नूरजहाँ की कब्रों के बीच एक रेलवे लाइन बनाई गई थी।


title: नूरजहाँ का मकबरा

text: अमृतसर में स्वर्ण मंदिर को सजाने के लिए बहुत सारी सामग्रियों का उपयोग किया गया था और यह कहा गया है कि स्वर्ण मंदिर का आधा हिस्सा नूरजहाँ के मंदिर से लूटे गए संगमरमर से निकला है।


title: नूरजहाँ का मकबरा

text: अपने पिता के सफेद संगमरमर में निर्मित मकबरे के विपरीत, नूर जहाँ का मकबरा उनके पति की कब्र (जहाँगीर का मकबरा) के समान लाल बलुआ पत्थर से बना है। मकबरे को पोडियम पर बनाया गया था। आंतरिक तल संगमरमर से और बाहरी मंच बलुआ पत्थर से ढंका है। कब्र फारसी शैली के चारबाग के बीच में स्थित है।


title: सुरहा ताल

text: सुरहा ताल या सुरहा गंगा और सरयू के दोआब में स्थित एक गोखुर झील है जो गंगा नदी द्वारा निर्मित है। यह उत्तर प्रदेश के बलिया जिले में स्थित है और बलिया शहर से थोड़ी दूर पश्चिम में स्थित है। यह ताल प्रवासी पक्षियों के लिये प्रसिद्द है और अब इसे सुरहा ताल पक्षी विहार भी घोषित किया जा चुका है।


title: सुरहा ताल

text: सुरहाताल दो नदियों (गंगा और सरयु) से मिलकर द्वाबा क्षेत्र मे बनी एक झील है । जो कि आज उत्तर प्रदेश के बलिया जिले मे रेलवे स्टेशन से करीब 17km कि दूरी पर स्थित है। इसका भौगोलिक क्षेत्रफल लगभग 42km का है। विदेशी पक्षियों का दुर्लभ दृश्य सुरहाताल मे आकर्षण का केंद्र है। हाल मे ही उत्तर प्रदेश शाशन ने इस स्थान को पक्षी विहार घोषित किया है और और आम जनता के लिए इसका शिलान्यास भी कर दिया गया है।


title: सुरहा ताल

text: सुरहाताल का क्षेत्र अपनी देहलीज कई प्रमुख ग्रामों के साथ साझा करता है जिसमें बसंतपुर , शिवपुर , बेरुआरबारी , मेरितार प्रमुख है। बलिया विश्वविद्यालय (जननायक चन्द्रशेखर विश्वविद्यालय) भी सुरहाताल के तट पर हि स्थित है।


title: आशावाद

text: आशावाद (Optimism) उस मानसिक स्थिति को कहते हैं जिसमें व्यक्ति सर्वोत्तम फल के प्रति आशान्वित हो। दार्शनिक रूप से यह निराशावाद का विलोम है। आशावादियों में प्राय: यह प्रबल विश्वास होता है कि घटनाएँ और लोग मूलत: अच्छे होते हैं इस कारण अधिकांश परिस्थितियों में उत्तम फल ही प्राप्त होता है।